Patang ko ambo mancaliak 2 tatanggo ambo sadang bacakak. Nan parahnyo adoah penyebabnyo bacakak karano masalah nan sangaik sepele. Jadi carito nyo tu anak ibuk A ko mangadu karano nyo dipiciak dek kawan nyo pas sadang main. Dek ibuk A ko ndak tarimo anaknyo digituan nyo turuik lah dek ibuk A ko mande anak nan mamiciak anaknyo ko, yaitu ibuk B. Akhirnyo dek ibuk B ko ndak tarimo dituruik-turuik mode tu akhirnyo parang muluik lah urang ko baduo. Sampai-sampai urang nan tingga di sekitar tu kalua sadonyo manonton ibuk A jo ibuk B ko bacakak. Nan lawaknyo adolah ndak lamo abis tu anak nyo ko bakawan lo liak. Kan lawak.


Manamukan rute. Cari peta rute bus. Hampia sado transportasi umum mamiliki rute tetapnyo masiang-masiang. Oleh karano itu, dunsanak mambutuahkan peta rute bus untuak dapek mancapai tujuan. Peta ko biasonyo mamiliki babagai garis batitiak-titiak dan bawarna untuak manunjuak an babagai bus dan terminalnyo. Rute bus takadang mancantumkan jadwal kadatangan dan kabarangkek an. Biasonyo dunsanak bisa manamukan peta rute bus di internet atau situs transportasi kota, sakolah, toko buku, pusat perbelanjaan, dan pusat bisnis di sapanjang rute bus. Salain itu, cek peta tambahan untuak akhir minggu dan hari libur karano takadang kota gadang mamiliki jadwal dan rute nan babeda untuak hari-hari tasabuik.


Wakatu hamil banyak bana pantangan nan ambo danga dari amak ambo, nenek ambo, dan etek-etek ambo nan lain. Contohnyo se katiko ambo minta saraguik kopi punyo nenek ambo wakatu tu. Langsuang kanai berang. Ambo tau kalau minum kopi wakatu hamil labiah dari sacangkia sahari tu bisa mambahayoan janin. Ambo pun alah mancari tau dari berbagai sumber dan mananyoan tentang hal ko ka kawan ambo nan dokter gizi dan dokter kandungan tentang ko. Jadi dari penjelasan nan ambo dapek adolah memang kopi ko manganduang kafein nan tinggi dan memang dibatasi  untuak maminumyo pas sadang hamil tapi bukannyo minum saraguik se ndak buliah.


Maluangkan waktu untuak keluargo tacinto adolah hal yang ancak awak lakukan. Kalau lai ado waktu langang pai lah kumpua jo keluarga. Apolai kalau awak yang karajo dan ndak cukuik waktu untuak kalua. Bisa juo awak ajak pai makan kalua basamo atau sekedar melakukan aktivitas bantuak masak basamo di waktu langang. Waktu langang ko lah awak bisa meluangkan waktu basamo keluargo awak. Untuak itu buek kalian agiah lah waktu kalian yang ado untuak bercengkrama jo urang rumah. Maagiah kasih sayang awak, mandanga carito anak awak kalau yang alah punyo anak dan hal-hal lainnyo. Pagunoanlah momen yang ado di waktu langang basamo keluargo tacinto.


Dina marupokan sasaurang nan manyukai aktivitas  manampang seperti ketinggian. Dan Hal inilah nan manjadi tekad Dina untuak gabung ka klub tajun payung. Inyo ingin manyalurkan minatnyo tahadap ketinggian sahinggo ingin tagabung dalam grup ini. Persiapon pun alah inyo lakukan,  inyo manyiapkan segala safety serta hal-hal lain nan paralu diperhatikan katiko tajun payung. Sabelum inyo mamulai untuak tajun payung inyo haruih mamastikan keadaan parasut serta perlengkapan keamanan nan  akan dipakai. Satelah diraso aman untuak dipakai barulah bisa mangaitkannyo di tubuhnya. Disertai dengan helm pelindung serta sepatu nan wajib dipakai agar  dapek maminimalisir resiko taluko. Satelah itu inyo akan mameriksa arah angin dan mamulai ancang-ancang untuak tabang. Satelah  barhasil untuak tabang inyo akan mangarahkan setirnyo ka arah nan inyo mau tentu saja inyo haruih mampertimbangkan keadaan angin saat itu. Dan satelah  ciek jam  tabang inyo akan mandarat di salah ciek lapangan tadekat  darinya.


Barapo kabalakangan ado sabuah utasan dari internet tantang sauranga pakarajo kantua nan curhat bakpo inyo paniang manghadapi pakarajo Gen Z. Era kini alah mamasuki pakarajo Gen Z nan mano umuanyo mainjak umua 11 hinggo 26 tahun tahun 2023. Generasi Z ko mampunyoi steoreotip nan bakambang sabagai sakumpulan anak-anak mudo nan indak lapeh dari gedget. Banyak nanmangeluh payahnyo manghdapi Gen Z nan rada payah diatur dan talalu bebas barani. Alasan-alasan nan manjadi geram pakarajo nan maagiah caritonyo di internet itu adolah manundo karajo jo alasan sadagn kanai mental health dan butuh healing. Sadangkan karajo di kantua paralu tangguangjawab sarato komitmen nan alah ado di kontrak karajo. Kalau mode iko, karajo banyak nan tatunda mandiang rekrut urang nan sabana bisa karajo tapi dgn kualifikasi standar dibandiangkan jo urang dengan kualifikasi tinggi tapi tanggungjawan dan etitut karajo nan randah.


Alkhan Abdiela Hidayat adolah siswa SMP Cikal Lebak Bulus dan Pendidikan Inklusi Cikal Jakarta nan duduak dikelas 7. Namonyo barasil maharumkan negara Indonesia karano sukses manjadi juara dan mamparoleh medali Perunggu dalam kompetisi International Youth Robotic Competition (IYRC) di Korea pado tahun 2022 melalui robot Pertanian ciptaannyo nan di agiah namo "MACULER". Namo MACULER ko pun di ambiak dari kegiatan agraris nan biaso dikarajoan dek panduduak Indonesia, yaitu MACUL. Untuak mambuek robot ko pun Alkhan mambutuahan waktu nan cukuik panjang yaitu sekitar 2 bulan. Fungsi dari robot ko sendiri pun ado 3, yaitu manggambua an tanah, ma agiah pupuak, dan manyemprot bakterisida.


Salanjuiknyo kauntungan manjua di marketplace adolah maningkek an panjualan. Tingginyo tingkek kaparcayoan kapado marketplace mamungkinkan untuak manjangkau target pasa nan labiah gadang. Sabaiknyo, mamiliah marketplace nan memang banyak digunoan dek target pasa bisnis nan dijalankan. Jadi, proses panjualannyo manjadi labiah murah. Samakin banyak media panjualan nan digunoan samakin gadang pulo kauntuangan nan didapek an. Lanjut, manajemen invntaris nan labiah elok. Dengan marketplace, dunsanak bisa mampunyoi manajemen invnetaris nan labiah elok, jadi indak harus mampunyoi stok produk untuak bajualan. Caro karajonyo mirip jo reseller atau dropshipper. Dunsanak hanyo paralu manarimo pesanan, kamudian maneruskan pasanan ka vendor. Salanjuknyo vendor akan manyiapakan produk nan dipasan palanggan dan mangirimkan sasuai alamta tujuan.


Alquran adolah kitab yang suci yang paliang sampurno. Sadoalahnyo dijalehan dalam Al-quran mengenai carito dan lain-lainnyo tentang kahiduik an awak. Al-quran ko adolah kitab yang istemewa bana kareno tajago kemurniaanyo, pemberi syafaat dan mambaok kebenaran. Sebagai umaik muslim seharusnyo awak cinto kapado Al-quran dan tidak maninggalkannyo. Buktikanlah kacintoan awak ko dengan suko mambaco Al-quran satiok harinyo. Buek kalian nan sadang bausaho untuak mencintai Al-quran. Patamo dengan mampalajari al-quran, kaduo bacolah alquran dima se barado, katigo baraja tafsir dan bahaso arab, dan mempelajari tahsin dan tahfizh. Al-quran sabagai padoman bagi umaik muslim dan baisi kandungan yang ado solusi dalam permasalahan yang ado.


Haji adolah salah satu ibadah umat Islam nan hanyo bisa dilakukan di bulan Dzulhijah di kalender Hijriyah. Haji sifatnyo ndak wajib tapi dianjurkan untuak urang nan alah mampu malakuannyo. Untuak malkuan ibadah haji ko ado rukun-rukunyo pulo nan wajib dilakuan sacaro bauruik. Rukun nan patamo yaitu Ihram. Ihram artinyo baniek untuak mangarajoan haji dengan mamakai baju ihram dan maninggaan sado nan dilarang waktu ibadah haji. Rukun nan kaduo, Wukuf di Padang Arafah, yaitu para jamaah haji bakumpua di Padang Arafah di tanggal 9 Zulhijah. Rukun nan salanjuiknyo manginap di Muzdalifah, yaitu tampek nan talatak diantara Arafah dan Mina. Satalah itu rukun malempa Jumroh Aqabah yaitu tugu nan ado di Bukik Aqobah, Mina. Rukun salanjuiknyo thawaf, yaitu mangalilingi Ka’bah sabanyak 7 kaliliang. Satalah itu para jamaah malakukan Sa’i, dilanjuikan jo Tahallul dan diakhiri dengan manginap di Mina.


danau toba marupokan salah satu danau tagadang nan ado di indonesia nan talatak di sumatera. danau toba ko mandapek predikat danau vulkanik tagadang didunia mamiliki lueh sakitar 1.130 kilometer persegi. salain manyuguahan pamandangan alam nan indah, danau toba dan pulau samosir mamiliki legenda nan sangaik terkenal lo. bardasarakan carito rakyat nan dipacayo masyarakat satampek, danau toba dulunyo adolah sabuah dataran kariang nan ditinggali saurang laki laki nan banamo toba. dan di caritoko toba manikah jo siluman ikan dan mampunyoi anak nan banamo samosir. paralu diketahui bahwa si toba ndak buliah malanggar janji dengan manyabuik si samosir ko anak dari siluman ikan, tapi si toba maingkari janjinyo tu sahinggo tabuek lah danau toba ko.


Dulu sarah tamasuak urang nan acok sakik. Kadang sakiknyo tu datang-datangan dan acok lah, hampia satiok hari baok an nyo maleh se. Bangun lalok maleh tagak, alah baranjak dari kasua pun maleh untuak baaktivitas. Kareno sarah dulu maraso badan tu panek-panek se taruih. Sarah tau ado yang salah di badan inyo, dek kareno itu sarah marubah kabiasoan nyo manjadi rutin baolahraga. Manuruik pakar baolahraga yang taratur dapek mambaka kolestrol dan mambuek tubuh tetap fit. Akhirnyo sarah maubah pola hiduiknyo dan sanang kareno maraso fit satiok hari. Manjadi urang yang sihaik harus juo ado yang awak korbankan. Kamalehan awak untuak baolahraga ko salah satunyo.


Liburan akhir tahun ko ambo jo kawan ambo nio pai ka gunung bromo, salamo ko mancaliak foto urang se tabayang baa indahnyo pemandangan disitu. Ado sepupu ambo nyo alah pernah ka gunung bromo, baa nyo bacarito se ambo lah indak tahan nio pai, untuangnyo sabanta lai. Jadi kecek pengalaman sepupu ambo Gunung Bromo punyo sunrise atau matahari terbit yang rancak bana, awak bisa mancaliak gunung tu bantuak mangaluan asap dari kejauhan dan matahari nyo bersinar terang yang perlahan nyo naiak ka langik. Dari ketinggian di 2.770 mdpl awak bisa lo menikmati rancaknyo hamparan lautan pasir. Mato awak akan dimanjaan jo pemandangan yang rancak dan pikiran awak sakatiko jadi tenang sambil mahirup udara segar. Adoloh bukit teletubbies disitu yang biasonyo dijadikan tampek lokasi urang bafoto.


Katiko ado nan maanggap agamanyo labiah mulia dibandiangkan dengan agama nan lain, seharusnyo jan tunjuak an raso kesombongan tu sacaro frontal. manuruik ambo cukuik haragoi se perbedaan tu karano tugas awak hanyo melaksanakan apo nan diperintahkan agama nan awak pacayoi. Kalau untuak kepercayaan urang lain nan babeda jo awak palapeh se lah karano itu urusannyo jo tuhannyo. Dengan awak mancontohkan sabagai muslin nan elok se beko nyo akan sadar dengan sendirinyo nyo dan nan ma yang terbaiak. Dalam surah Al-Kafirun se alah dikecek an dalam terjemahannyo, yaitu 'Untuk mu lah agama mu, dan untuk ku lah agama ku'. Jadi jan saliang mangacau.


Randang dagiang adolah salah satu makanan dari daerah Minangkabau. Mungkin ndak ado nan ndak pernah makan randang dagiang. Kalau alun pernah kalian sangaik rugi soalnyo makanan ko pernah mandapek an predikat sabagai makanan nan paliang lamak nomor 1 di dunia. Walaupun makanan khas daerah minang ko pernah di klaim dek negara tetangga awak Malaysia ndak manjadi masalah bagi awak karano randang urang tu tetap mamiliki raso nan babeda dengan randang asli Indonesia. Bagi nan alah pernah mancubo randang dagiang asli dari minang pasti ndak heran  makanan ko mandapek predikat no 1 makanan talamak di dunia karano rasonyo nan khas dan kuek akan rempah-rempahan.


Bulan puaso banyak urang nan maleh masak pas sahur, jadi labiah banyak urang nan mamiliah untuak malabiahan makanan untuak babuko supayo bisa dipakai untuak makan sahur. Ambo pun mode tu. Tapi ruponyo makanan ko banyak lo nan ndak tahan lamo. Jadi awak harus pandai mamiliah bahan dan maolah nyo supayo makanan bisa awet sampai sahur. Biasonyo makanan nan kariang dan ndak bakuah tu labiah lamo basinyo. Kantang kariang adolah salah satu menu nan acok ambo buek pas sahur karano makanan ko tahan lamo dan caro mambueknyo pun mudah. Kalau bulan puaso biasonyo bahan-bahannyo tu alah ambo siapan sabalum babuko dan dimasak basaratoan jo samba babuko. Caro mambueknyo pun mudah. Kantang tingga diirih dibasuah jo aia sampai barasiah tu goreng sampai kantangnyo kariang dan badaruak. Kok kamakan tingga galimangan se jo lado. Gampang, murah, dan praktis.


basantai santai katiko wakatu luang tu emang lamak bana. tapi sabalum itu pastian karajo awak alah sudah sadoalahnyo. karano katiko karajo awak alun salasai mambuek awak manumpuak numpuak karajo dan akhirnyo awak kateteran surang. bsantai tu buliah asal karajo awak alah sudah sadoalahnyo baru bisa wak basantai. sifat lalai tadi banyak bana mudharotnyo, dari indak sudahnyo karajo wak dan jadi manumpuak dan akhirnyo awak bisa manjadi stres pulo dengan kabiasaan ko. alangkah baiaknyo awak manyudahan karajo awak dulu baru awak bisa santai santai. ingek katiko basantai atau baleha leha, pastian satiok karajo awak tu alah takarajoan sadoalahnyo bia awak lamak katiko basantai dan indak mambuek awak tapikia pikia katiko baleha leha.


Saat iko awak alah dipermudah dengan teknologi nan semakin maju dan bakembang pesat ini. Awak sabuik sajo takah Google Voice atau Artificial intelligence di mano teknologi dapek mangenali suaro serta gambar nan awak kirim dan manampilkan hasil nan sasuai atau mandekati dari apo nan awak sadang pikirkan. Sabelumnyo untuak mangakses informasi atau mancari apo nan sadang awak paralukan mako haruih diketik talebih dahulu. Sahinggo untuak informasi nan awak dapek malalui gambar akan lebih sulit untuak mandapekkannya. Mako dari itu pengenalan suara serta gambar iko sangek mampermudah awak dalam manampilkan informasi lebih detail takait clue nan alah ado di kita.  Selain itu,  katiko sadang indak ingin mangetik atau bagi urang nan mamiliki kekurangan hal iko sangek mambantu awak untuak mancari informasi karano Google Voice atau artificial intelligence iko dapek mangenali suara nan awak keluarkan sahinggo mereka pun dapek manampilkan informasi sasuai apo nan awak cari tasabuik.


Buah durian pasti banyak disukoi dan banyak lo nan dibanci dek urang. Kok dapek urang nan ndak suko buah ko mancium baunnyo se lah ndak sanggup apo lai mamakannyo. Tapi kok ambo suko bana jo durian. Kadang ambo heran ba a kok urang bisa ndak suko jo durian. Padohal baru se dibuka dari kuliknyo nan banyak duri-durinyo tu lah tabayang rasonyo dek mancaliak buahnyo nan kumiang-kuniang segar. Aromanyo memang khas dan kareh tapi kan ndak itu intinyo. Intinyo di buahnyo nan manih, dagiangnyo lembut dan katiko digigik lumer-lumer ka muluik. Sangkiang lamaknyo buah durian ko kalau baleak di tangan dan di jari-jari pasti dijilek sangkiang ndak nio rugi.


Salain badminton, ekskul bidang olahraga lain nan bisa kito ikuti adolah basket. Basket adolah jenis olahraga bola gadang nan mamainkannyo manggunokan tangan. Olahraga iko diciptakan dek seorang guru nan barasal dari Kanada pado tahun 1891. Pado saat partamo kali ditamukan, basket dimainkan dek 9 urang di satiok timnyo, tapi sairiang jo bakambangnyo olahrago ko, jumlah pamain dikurangi manjadi 5 urang untuak masiang-masiang tim. Olahraga bola basket partamo kali dibawo ka Indonesia pado tahun 1920n. Bangsa nan mambawo basket ka Indonesia adolah bangsa Balando. Namun, nan mangenalkan olahraga basket di Indonesia justru adolah para parantau dari Chino. Hal iko karano di Chino olahraga basket lah bakambang dan lah manjadi hobi kebanyakan masyarakat Chino.


Pernah mandanga carito 7 bidadari? yang dima ado ciek bidadari yang indak bisa manuju kahyangan lai. Caro supayo inyo bisa ka kahyangan lai adolah mancari kain nyo yang hilang, siap tu mamakai kain tu, tarakhir pai ka sungai tarakhir tampek inyo mandi dan maminta maaf jo Ratu untuak mambaok inyo ka kahyangan karena telah manamukan kain nyo yang hilang. Namun, perjalanan bidadari ko indak mudah, konflik nyo bamula katiko ado pemuda nan mancigok katujuah bidadari mandi dan maambiak kain salah satu dari urang tu. Bidadari nan kahilangan kain tingga dirumah pemuda tu dan manikah jo inyo. Indak lamo kemudian bidadari itu tau kalau suami inyo yang maambiak kain yang inyo cari. Singkek carito bidadari itu marah dan kecewa bana lalu nio kembali ka kahyangan dengan mambaok anak padusi mereka.


Ambo pai kasakolah adiak ambo untuak manjampuik inyo, tacaliak lah ambo jo cimol rasonyo ndak buliah tatinggal ambo bali ko kini soalnyo kalu beko habih di serbu jo anak-anak sakolah yang alah kalua. Bayangan se lah cimol yang ambo caliak kini ko merekan bana, gembul bulek-bulek, dan bantet do dan wakatu ambo makan ndeh lamak bana rasonyo kopong dalamnyo tapi masih ado kenyal-kenyal nyo. Ambo sabana nyo memang suko bana ngulek-ngulek cimol ko apolai kalau sore biasonyo ambo buek surang. Hari ko ambo indak buek lai soalnyo alah mambali cimol abang-abang yang di dakek sekolah adiak ambo, sampai pulang ka rumah pun masih lamak se cimol tu.


Hobi kebanyakan anak cowok adolah bamain sepak bola, tapi kalau lah agak baumua saketek indak anak-anak lai do urang-urang ko labiah menyukoi manonton pertandingan sepak bola. Padohal samakin baumua awak samakin elok lo kalau baolahraga supayo mangingkek an imunitas tubuh awak. Baolahraga ko macam-macam bantuak nyo, urang nan hobi main sepak bola alah tamasuak olahraga. Ambo nio mangajak urang-urang yang ndak suko baolahraga, kalau olahraga ko ancak untuak tubuah awak. Urang nan sabana ndak suko olahrago kareno maleh dan alasaan lainyo buliah mancubo an main sepak bola bagi yang hobi sepak bola. Pado intinyo jan biasokan tubuah awak kaku ndak manggariak, pai lah bajalan kalau yang suko jalan sore, pai lah main badminton yang suko badminton dan lain sebagainyo.


Ambo lagi ado acara dibali, jadi patang tu ado kesempatan untuak jalan-jalan. Karano hari sabanta lai sore kami memutuskan untuak mancaliak sunrise di Desa Pinggan. Bali terkenal akan pantainyo yang ancak tapi ndak disitu se ternyata adoloh namonyo Desa Pinggan. Desa pinggan ko adolah pemandangan alam indah selain pantai yang ado di Bali, Desa ko talatak di kecamatan kintamani. Desa ko tampek spot terbaik untuak menikmati sunrise, salain mancaliak matohari tabanam awak bakal marasoan seperti desa diatas awan jika mancaliak Desa Pinggan dari ateh bukik. Banyak yang malarang untuak pai kasitu karena disitu tampeknyo dingin, ambo jo kawan ambo pai se kasitu indak masalah dingin kan ado jaket taba yang awak pakai, salain itu awak menikmati keindahan Desa Pinggan jadi indak lo rugi jiko awak pai kasitu.


Patang ko ambo janjian jo kawan ambo di salah satu kafe di Depok. Alah ambo tunggu-tunggu lamo bana nyo manjapuik ka rumah, paruik lah lapa. Akhirnyo ambo makan se di rumah. Ndak lamo siap tu baru kawan ambo datang dan akhirnyo langsuang pai ka kafe tu. Sampai di kafe dek paruik lah kanyang tu ambo pasan se kantang goreng lai. Ambo emang suko jo kantang goreng untuak dijadian cemilan. Pas lo di kafe tu ado menu kantang goreng pakai saus keju. Katiko ambo cubo ruponyo lamak. Akhirnyo ambo bungkuih pulang untuak dicuboan ka adiak ambo nan suko lo jo kantang goreng.


Panalitian alah mambuktian bahwa olahraga salamo 150 menit dalam saminggu dapek mambantu maringankan depresi dan kacamehan. Panalitian tasabuik dilakukan dek ilmuwan dari University of South, Australia, dan MSH Medical School Hamburg, Jerman. Riset dilakukan dengan manilai tingkek kacamehan dan depresi 683 atlet olahraga rekreasional. Dalam riset tasabuik, para atlet juo diminta untuak malakukan latihan tatantu dengan intensitas yang samo. Dari hasia riset, taungkap bahwa atlet yang malakukan aktivitas fisik tingkek sadang salamo 150 menit per minggu mamiliki kasehatan mental yang labiah elok. Menuruik paneliti, ubek-ubekan memang mamain’an peranan pantiang dalam kasehatan mental namun mamiliki katabatehan. Untuak mangatasi katabatehan itu, kato panaliti, olahraga bisa manjadi salusinyo.


Ado ibadah sunah nan bisa awak lakukan satiok hari waktu antaro pagi atau saat matohari alah terbit sampai siang hari sabalun Sholat Zuhur. Namonyo sholat Dhuha. Sholat ko rakaaik nyo paliang saketek 2 rakaaik, atau buliah labiah dari duo tapi harus dalam kelipatan duo yaitu 4, 6, atau 8 rakaaik. Kalau sholatnyo labiah dari 2 rakaaik, maka ndak buliah digabuangan langsuang dalam sakali sholat. Sholatnyo harus dibagi manjadi duo-duo rakaaik. Tiok sholat surek nan biaso dibaco adolah surek Ad Dhuha dan At Tin. Satalah sholat biasonyo wak bisa badoa, dan sholat Dhuha ko dikhususan untuak mintak dilancarkan razaki wak sahari-sahari.


Kambali ka zaman kamera 360, kamera nan  bisa mangaliliangi awak bantuaknyo. Jadi kamera 360 ko cocok digunoan untuak awak nan nio maambiak gambar dengan indak dibatasi jo bidang yang terbatas. Beda jo kamera DSLR atau lainnyo kalau kamera 360 ko bisa manangkok gambar saluruah ruangan. Bantuak cctv, jadi dengan manggunoan kamera 360 ko gambar taraso labiah realistis dan mudah digunoan. Caro panggunoannyo patamo awak tagak sasuai lingkungan nan ma awak nio gambar tu taambiak, kaduo hiduik an dayo dan takan tombol, katigo gunoan ciek tangan awak untuak manakannyo, siap tu bapose dan takanlah. Indak paralu khawatir kareno gambar awak akan ancak hasilyo kareno  dima se awak tagak kamera tu akan maambiak saluruah ruang awak.


Wakatu ketek ambo suko bana olahraga bamain Bola basket. Kadang ambo bamain jo kawan di sakolah jo kawan nan ado dirumah. Bamain bola basket ko manyanangkan, bamain iko juo ndak harus didalam ruangan. Dulu ambo masiah pendek jadi ring nyo pun dibuek indak tinggi bana. Ambo suko bana bamain bola basket walaupun badan ketek, sambia balari malumpek-lumpek juo kareno nio mamasuak an bola ka ring. Manuruik ambo pamainan olahraga basket ko cocok juo untuak mangasah strategi awak dan malatiah fokus juo. Kareno katiko awak manggiriang bola tu harus bahati-hati bana kareno bola basket indak dipacik walaupun inyo mangggunoan tangan sabagai tumpuannyo.


Salain futsal, ekskul bidang olahraga nan wajib kalian ikuti di sikola adolah ekskul pencak silek. Pencak silek wajib kalian ikuti karano iko adolah ekskul nan akan mampunyoi banyak manfaat untuak kalian. Manfaat partamo nan bisa diperoleh tantunyo soal kamampuan bela diri. Pencak silek akan mambari kito palajaran tantang batahan dari serangan urang lain. Bukan hanyo itu, pencak silek pun mambarikan palajaran untuak manyarang baliak jikok diparalukan. Salain soal bela diri, pencak mangajakan kito tantang budayo nan ado di Indonesia. Hal iko karano masiang-masiang daerah mampunyoi ilmu pencak sileknyo masiang-masiang. Mancaliak hal iko rasonyo pencak silek sangat layak untuak dijadikan ekskul dek para siswa sikola.


Radiasi elektromagnetik nan dihasilkan microwave ndak babahayo untuak kasehatan. Radiasi emang bisa jadi babahayo kalau paparannnyo lamo dan tinggi konsentrasinyo. Sadangkan gelombang elektromagnetik nan dihasilkan oleh microwave ko tamasuak gelombang ketek atau mikro. Gelombang tu dihasilan dari pipa elektron nan ado di dalam masin, kamudian dipanca oleh basi nan ado di dalam microwave. Radiasi gelombang tu nan akan diserap oleh makanan dalam bantuak paneh sahinggo patikel dalam makanan bergerak dan manghasilan banyak energi paneh. Namun gelombang dari microwave hanyo bisa malewati kaco, karateh, keramik, atau plastik dan ndak bisa malewati basi. Salain itu gelombang microwave ndak mangurangi nutrisi nan ado di makanan.


Satiok pai ka tampek resto cepat saji kebanyakan kawan ambo nio mambali minuman yang basoda se, kalau ambo yo bana ndak suko jo minuman basoda ko. Selain ambo ndak suko raso yang ba gas ambo juo tau bana baa ndak ancak nyo minuman ba soda ko awak minum apolai kalau acok bana minum iko. Manuruik Internasional Agency for research on cancer minuman basoda ko kuek bana pewarno nyo yang bisa menyebabkan kanker dan tumor jinak soalnyo dalam kandungannyo punyo zat penyebab kanker apolai kalau awak acok bana yo ndak elok bagi tubuh awak, ambo kalau pai jo kawan ambo pasti bali yang lain.


Kalau kalian tim olahraga mamakai alat atau indak? Olahraga tantunyo sabuah kagiatan nan mambari banyak manfaatnyo, rasonyo iko alah manjadi pangatahuan umum jadi alah banyak nan alah tau. Olahraga ringan ataupun barek manjadi pilihan tiok urang nan nio olaharga. Ado nan mamakai alat atau indak samo sakali. Biasonyo urang nan indak mamakai alat nio mancubo olaharga ringan bantuak marathon, lari, senam, dan sejenisnyo. Olahraga nan mambutuahkan alat biasnyo iko urang nan alah nio manakuni olahraga ke tingkek nan labiah tinggi. Contohnyo sajo urang nan nio mambantuak badan kekar akan mancubo pake alat angkat bosi dan alat-alat nan biaso awak sobok di gym.


Ambo sangaik manyukoi coca cola. Coca cola adolah minuman basoda nan sangaik terkanal di dunia. Coca cola telah dijua di 200 negara di dunia. Kemunculan coca cola partamo kali tajadi pado tahun 1860-an. Urang nan manamukan coca cola banamo John Pemberton. Manariknyo John Pemberton adolah seorang pacandu morfin. John Pemberton manciptokan coca cola agar inyo bisa lapeh dari morfin nan inyo pakai untuak mahilangkan raso sakik. Coca cola partamo kali dibuek dalam bantuak kemasan botol pado tahun 1899. Botol nan digunokan pado waktu itu adolah botol Hutchinson. Urang partamo nan manjadi bintang iklan coca cola adolah seorang panyanyi opera banamo Hilda Clark.


Sepakbola adalah permainan nan banyak disukoi dari berbagai kalangan khususnyo anak mudo. Kini, indak jantan sajo nan suko bamain bola dijadian sabagai hobi tapi padusi alah mulai mamasuki bidang iko sabagai hobinyo. Hobi bamain sepakbola dapek manjadi sumber penghasilan atau sabagai hiburan samato. Banyak urang nan manjadian bamain sepakbola manjadi pekerjaannyo sakaligus hobinyo,contoh Ronaldo, Messi, dan pemain lainnyo. Diwaktu Piala Dunia tajadi, banyak anak-anak nan nio manjadi pamain sepakbola mode idolanyo. Sahinggo, inyo banyak balatih untuak mamdalami hobinyo itu bia dapek manjadi hebat mode idolanya nan main di pertandingan gadang dan dapek mambela negaranyo untuak dikenal banyak urang. Mako dari itu, diharapkan untuk mandalami apo nan disuko bia dapek bamanfaat untuak kedepannyo.


Matcha jo greentea adolah olahan minuman nan babeda walaupun barasal dari bahan nan samo, yaitu teh ijau. Bedanyo adolah Greentea manggunoan daun teh nan disaduah. Sadangkan, matcha adolah versi bubuak dari daun teh ijau nan alah dialuihan. Indak hanyo dari bantuak  jo teksturyo, pabedaan greentea jo matcha ko ado di raso, caro mananam/ budidayanyo dan caro manyaduahnyo. Baitu pulo jo warna, warna matcha labiah pakek katimbang warna dari greentea atau teh ijau. Tingkek kafein nan ado di olahan matcha labiah gadang daripado tingkek kafein nan ado di olahan greentea atau teh ijau. Greentea atau teh ijau manggunoan daun teh untuak disaduah, sadangkan matcha adolah versi bubuak dari daun teh hijau.


Katiko ambo ikuik ekskul bulu tangkis barulah ambo tahu kalau caro servis ambo salamo ko salah. Ruponyo ado lo caro melakukan servis bulu tangkis ko. Ndak sakalamak hati awak se. Jadi pas poin awal 0-0 servis tu dilakukan di sisi/kotak kanan. Abis tu, kalau poin ganjil barulah di kotak kiri. Salanjuiknyo, servis pertamo tu ndak buliah tingginyo labiah dari 115 cm. Kalau servis awak out, gagal , atau salah sisi se mako tim lawan akan dapek poin 1. Ndak tabayang kalau ambo lomba bulu tangkis sabalaum tau ilmu ko. Mungkin alah banyak poin nan ambo agiah ka lawan sacaro cuma-cuma.


Awak sebagai masyarakaik Indonesia harus bangga jo budaya nan awak punyo. Mulai dari bahasa daerah, alat musik daerah, makanan khas daerah, dan tarian daerah. Jan budaya lua juo nan dibangga-banggakan sahinggo maninggakan budaya daerah nan awak punyo. Memang kini ndak bisa dipungkiri kalau awak alah gampang ma akses apo se nan awak inginkan. Dengan mudahnyo kini awak bisa ma akses kebudayaan-kebudayaan urang lua. Tapi kalau bukan awak nan mambangkik an budaya khas Indonesia sia lo lai. Katiko awak ndak melestraikan budaya awak surang ba alo budaya awak akan dikenal sampai ka mancanegara. Jadi, mulai dari kini marilah cintoi budaya-budaya nan ado di Indonesia.


Sabar marupokan sabuah kekuatan dan dayo positif nan mandorong jiwa untuak manunaikan kawajiban. Sabar pun dapek manjauhkan dari hal-hal negatif takah kemaksiatan. Dalam sabda Rasullah SAW yaitu "sabar adolah cahaya". artinyo kesabaran itu marupokan hidayah nan didatangkan dari Allah. Oleh karano itu, manjalankan perintah Allah SWT dan manghindari larangannyo adolah hal nan wajib sabagai muslim jalani. Sabagai muslim kito haruih mangkokohan hati dalam manghadapi cobaan dari Allah. Marilah kito hadapi sado itu dengan tanang dan sabar. Dalam masalah iko, mangingek Allah adolah hal nan penting. Manyadari Allah sabagai panguasa saluruah alam. Tanamkan suatu keyakinan bahwa Allah jugo nan mambari awak rahmat dan rezeki.


Waktu ketek pasti awak pernah mandanga kisah rakyat tentang Sangkuriang dari Jawa Barat. Singkek nyo Sangkuriang inyo maninggaan rumah wakatu sadang bertengkar jo amaknyo. Dayang sumbi, ibu nyo sangkuriang manyasa lalu badoa untuak tetap selalu mudo supayo bisa batamu lai jo anaknyo. Batahun-tahun balalu kini kondisi dayang sumbi bisa awak gambarkan sebagai urang nan indak pernah tuo, inyo mudo se taruih malah tambah ancak, parasnyo kamek bana. Sangkuriang jatuh cinto jo amaknyo surang wakatu pulang ka kampuang halamannyo dengan niek nio batamu jo amaknyo tapi inyo indak tau kalau gadih nan inyo cinto adolah amak kandungnyo yang indak pernah tuo. Singkek carito disaat amak nyo tau kalau itu anak nan inyo cari salamo ko disitulah konflik carito ko berlangsuang.


Blockhain iko adolah teknologi yang marupokan suatu sistem penyimpanan transaksi digital. Blockhain akan malakuan pancataik an sacaro permanen tahadok satiok transaksi yang awak lakuan. Manuruik ambo dengan teknologi blockhain ko mambuek saluruah transaksi manjadi aman dan transparan. Kareno sistem tasabuik talatak dalam databese publik yang disabuik ledger atau buku gadang. Oleh kareno itu panyimpanan data tasabuik bisa dihindari dengan manggunoan teknologi blockhain ko. Babarapo kauntungan nyo yaitu kaamana data tajago,transaksi juo labiah efisien, data transparan dan mancegah middle man. Pado dasarnyo blockhain ko suatu transaksi digital yang badasakan pado strukturnyo. Teknologi iko juo digunoan untuak mancataik kegiatan transaksi yang dilakuan jo cryptocurrency.


Shalat alah manjadi kawajiban untuak awak sabagai umaik muslim. Sholat pun ado lo caronyo dan indak asal-asalan se atau sambarangan. Katiko sholat juo awak haruslah khusyuk katiko sholat. Untuak manghadiran dan konsentrasi dalam sholat dan mambuek anggota badan tanang. Jadi indak sia-sia pabuek an awak, indak lo bamain-main dalam sholat. Mangko dari itu, marilah awak hadirkan kahusyukan katiko sholat dan mandapek an nikmat dan barokah dari apo nan awak karajoan. Dengan sholat khusyuk awak mamparoleh kaberuntungan dan kebahagiaan di dunio dan ahiraik. Pangaruh nyo elok juo untuak kasaharian awak, bisa manjadi urang yang samangaik, tenang dan damai. Awak juo maraso dakek jo Allah SWT.


Patandiangan bola basket sadang dilaksanoan pado hari senin di lapangan basket di GOR daerah ambo. Olahraga iko juo tamasuak cabang olahraga yang gadang. Patandiangan iko dilakuan dek duo regu yang satiok regu tadiri dari limo urang pamain. Banyak gerakan malumpek, mangalabuahi kawan dan lain-lain katiko nio mamasuak an bola ka ring. Patandiangan bola basket ko banyak digemari dek penonton nyo. Indak laki-laki se, kini ado juo patandiangan bola basket untuak padusi. Padusi juo bisa balatiah bamain bola basket untuak manjadi pamain yang profesional. Patandiangan kali ko sero bana kareno banyaknyo panonton dan samangaik yang tacaliak dari patandiangan ko katiko dimulai.


Kaduo adolah Kue. mambukak usaho kue mungkin busa manjadi ide jualan makanan rumahan untuak nan mampunyoi hobi baking. Karano kue marupokan menua makanan rumahan nan acok disobok an. Kue nan dijua pun bisa baragam tagantuang salero jo kamampuan dalam mambuek kue tasabuik. Jenis kue kariang atau kue basah bantuak kue bolu, kue kukus, brownies, kue ulang tahun, kue apem, atau kue-kue tradisional dan lainnyo. Sadangkan untuak malakukan pamasaran dalam bajualan bisa mamanfaatkan aplikasi pangantar makanan online dan bisa pulo jo bajualan offline bantuak mamasuki ka kadai-kadai tadakek atau mambukak kadai kue ketek di muko rumah. Kue nan manjadi viral di internet bisa manjadi ide lainnyo.


Baa lah amak ambo ko wakatu ambo sakik disuruah nyo makan sayua pare kecek amak ambo banyak manfaat nyo. Wakatu ambo sakik tu pasti lah ambo nio nyo makan yang baraso se dek amak ambo diagiahnyo makan sayua pare jaleh wakatu indak sakik se ambo ndak nio apolai katiko sakik mode ko. Tapakso lah ambo makan siang hari tu pakai sayua yang amak ambo buek ndak lamak lo jo amak ambo nyo masak untuak ambo supayo capek cegak tapi ambo ndak nio, akhirnyo 2 suok se ambo makan. Ambo yo bana ndak suko jo pare ko sayua nyo paik ma lo lamak rasonyo, jadilah ambo makan saketek siang tu.


Puncak Bogor adolah salah satu wisata nan rami dikunjungi dek urang-urang nan ingin malapeh litak dan panek. Biasonyo tujuan urang ka puncak adolah mananangan utak untuak malarikan diri dari hiruk pikuknyo keramaian nan ado di ibukota. Bagi anak-anak mudo nan ndak ingin manginap biasonyo tampek pemberhantian kalau ka puncak pasti ka Puncak Pas. Selain wisata kulinernyo lumayan banyak haragonyo pun masih sasuai di kantong mahasiswa. Cuma nan kurang ambo suko adolah biaya parkirnyo sangaik maha. Untuak oto se 20 ribu. Apolai oto awak cuma parkir di tapi jalan. Selain tu, kebersihannyo pun kurang. Banyak sarok-sarok dan piriang-piriang abis makan nan ndak di barasiahan di tampek makan. Harusnyo tampek wisata bisa dikelola dengan labiah baiak baik dari kebersihan ataupun kenyamanan.


Ciek lai jenis makanan yang banyak disukoi urang gaek tapi den ndak suko yaitu rimbang. Rimbang ko bantuakbuah beri ketek ketek dan barumpun. Warnanyo ijau didalamnyo babantuak takah incek ketek ketek yang banyak. Rimbang banyak disobokan di kampuang halaman den makonyo amak amak disiko acok manjadian rimbang untuak pacampua masakan atau bahkan dijadian lalapan se alias dimakan matah. Buah rimbang punyo banyak manfaat takah maningkekan daya taha tubuah, macagah rasiko kanker, mangatasi diabetes, mancagah stoke jo panyakik jantuang, mancagah panyakik ginjal, malancakan pancarnaan, dan yang paling pantiang katonyo rimbang maubekan mato minus, tapi kawan kawan harus talok Manahan karano raso rimbang ko paik.


Olahraga bisa dilakukan dima se kalian nio. Asal ado niek pasti bisa. Kalau kalian maraso ndak punyo wakatu untuak baolahraga di tampek gym kalian bisa melakukannyo di rumah. Jan salah-salah. Olahraga di rumah tu banyak labiahnyo. Nan jaleh labiah fleksibel wakatunyo karanao bisa kapanpun awak nio. Biaya pun labiah hemat dibandiangkan baolahraga di gym. Ndak cuma itu, privasi pun labiah tajago karano ndak ado urang lain nan ikuik baolahraga salain awak. Pokoknyo sadioan se alat-alat olahraga nan sederahana di rumah saroman tali skiping, matras yoga, bola gym, dumbel, foam roller, dan resistance band. Ndak paralu lo lengkap do, cukuik 2 se mako kalian alah bisa baolahraga di rumah.


Salah satu desa terindah di dunia yang ado di Sumater Barat talatak di daerah Batusangka. Untuak pai ka desa ko awak harus malalui jalan mandaki dan bakelok-kelok. Kok wak buka kaco oto langsuang udaro segar mangibeh-ngibehan rambuik. Dingin tapi ndak buek awak kedinginan. Di tapi-tapi sepanjang jalan nampak dengan sangaik jaleh sawah-sawah nan batingkek-tingkek. Ado nan bawarna kuniang, hijau, dan kecoklatan. Sesampainyo di ateh puncak desa kalian pasti langsuang maucap MasyaAllah. Hamparan sawah lueh nan dipisahkan dek jalanan nan bakelok-kelok serta diapik jo pegunuangan nan tinggi-tinggi mambuek desa ko nampak saroman lukisan-lukisan pemandangan nan indah. Ndak salah desa ko dijadian salah satu desa terindah di dunia.


Kalian nan indak ado karajo di rumah, ayo kito pai nonton kontes robot Indonesia. Kontes robot Indonesia sangaik manarik untuak didatangi karano babarapo hal. Kontes robot Indonesia mampatandiangkan kampus-kampus terbaik di saluruah Indonesia. Nan mano kampus-kampus itu diwakili dek mahasiswa-mahasiswa terbaiknyo. Kamudian kontes robot Indonesia ko sangaik bajaso dalam mangambangkan kreativitas mahasiswa tarutamo dalam bidang teknologi. Salain itu kompetisi iko lah banyak malahirkan teknologi-teknologi nan baguno untuak banyak urang. Di kontes robot Indonesia iko pun kito bisa mancaliak karya-karya terbaik dari anak bangsa. Karya-karya iko tantu sajo lahia bukan tanpa pajuangan. Dan dengan kito datang ka kontes robot Indonesia ko, samo artinyo dengan manghargoi dan mandukuang anak bangsa untuak berkarya.


Wakatu hari rayo idul fitri, ambo ingek bana pas itu yang dibahas khutbah idul fitri nyo tentang Manjago Wakatu Supayo Indak Marugi. Dalam khutbah itu manjalehan Allah SWT itu maagiah awak wakatu yang panuah jo keberkahan, kasalamaikan, kebahagiaan, nikmat sihaik dan lain-lain. Satiok urang mampunyoi wakatu yang samo dari Allah salamo dua puluah ampek jam. Awak sibuk jo karajo nan ado di dunia, tapi jan lupo juo untuak manunaikan kewajiban awak sabagai umaik. Mangko dari itu, marilah awak mampagunoan wakatu yang diaagiah Allah SWT untuak malakuan hal-hal nan bamanfaat. Jadi, wakatu awak indak tabuang sia-sia, apolai kalau awak mangisi waktu langang ka hal nan mangarah ka maksiat tantu badoso awak.


Pemuda mutiara nio maadoan touring kaliliang sumbar di tanggal 12 bulan desember ko. bagi kawan-kawan nan nio ikuik tolong di siapan kondisi motornyo karano iko bakal manjadi parjalanan panjang. Jan sampai gara gara indak malaksanaan perintah yang harus dilakuan sabalum barangkek mambuek kalian manyusahan nan lain dan mangacauan acara awak. samo kalau kawan kawan ndak lengkap surek sureknyo tolong ndk usah ikuik, babahayo. Karano kito berkendara sasuai jo ketentuan dan maikuti peraturan nan ado. karano berkendara adalah hal yang mamiliki resiko nan tinggi atas kecelakaan. bisa mambuek nyawa hilang kalau ndak berhati hati. jadi kito barangkek maikuikan SOP jo marka jalan nan ado yo!


Kebetulan ambo lahia dan gadang di kampuang. Ndak suatu hal nan asiang kalau anak kampuang mandinyo di batang aia. Jadi dari ketek ambo alah tabiaso bamain-main, baranang-ranang, dan basahabat jo batang aia. Pokoknyo baranang tu alah jadi kegiatan ambo sahari-hari di kampuang sahinggo alah manjadi sabuah hobi. Katiko alah gadang kini saat ambo pindah ka kota barulah ambo mancubo rasonyo baranang di kolam ranang. Sabananyo samo se rasonyo. Cuma labiah sero kalau di batang aia karano aianyo labiah menantang. Ado arusnyo. Kalau di kolam ranang aia nyo disinan-sinan se. Kalabiahannyo aia di kolam ranang ko labiah barasiah daripado di batang aia karano aia nyo diganti taruih.


Idol Adha marupokan salah satu hari besar bagi umat muslin. Pado hari itu, diperingati paristiwa kurban yaitu hari katiko Nabi Ibrahim diperintahkan oleh Allah SWT untuak manyembelih anaknyo yaitu Nabi Ismail. Tetapi Allah manunjuakan kebesarannyo dengan digantinyo domba katiko Nabi Ismail disembelih. Pado hari rayo iko, umat Islam bakumpua untuak malakukan sholat rayo dan dilajuikan dengan manyembelih hewan kurban untuak mamparingati hari Allah manunjuakkan kebesarannyo malalui Nabi Ibrahim. Hari rayo nan jatuah tanggal 10 bulan Dzulhijjah yaitu 70 hari satalah Hari Rayo Idul Fitri. Hari iko diharamkan untuak umat muslim bapuaso. Hari idul Adha adolah puncaknyo ibadah haji nan dilakukan umat muslim di Mekkah.


Kabanyakan urang minang nan di tanyoi tantang makanan khas nagari Yogyakarta ko yaitu gudeg, banyak urang minangko nan indak suko jo makanan ko. Alasan dari urang-urang ko ndak suko gudeg karano makanan ko manih, sangaik indak sasuai jo salero urang minang nan suko bana makanan padeh. Cieklai gudeg tu ndak sasuai jo makanan urang minang nan indak mamakai kecap sabagai panggandeng makanannyo. Bisa dicaliak di nagarinyo sumatera barat, ndak tadanga ciek alahnyo makanan gudeg tu di nagari tu. karano itulah, salero urang minang ko ndak cocok jo makanan itu do, paliang yo anak ketek sajo nan makan makanan manih tu.


Kito harus balajar dari kajadian gampo nan tajadi di Yogyakarta (2006) dan Padang (2009). Mangidentifikasi potensi bahayo dan parancanaan nan bastandar aman dapek manyalamek an jiwa dan mangurangi korban luko maupun karusakan infrastruktur. Apo nan dilakukan sabalum tajadinyo gampo. Kito indak dapek mangatahui bilo gampo akan tajadi sahinggo parsiapan manjadai sangek pantiang untuak manyalamek an jiwa, mangurangi korban luko, maupun karusakan infrastruktur. Ado 6 langkaj untuak parsiapan. Partamo cek potensi bahayo di rumah. Latakk an lamari sacaro aman pado dindiang, tampek an barang gadang dan barek ado di bawah bagian lamari, latak an barang pacah balah pado bagian nan labiah randah di bagian tatutuik, gantuangan barang nan barek jauah dari tampek lalok ataupun tampek dimano urang duduak, pastikan langik-langik tapasang kuek, pelok an apobilo tajadi karusakan pado jariangan listrik atau gas, tampek an bahan-bahan nan murah tabaka dalam lamari tatutuik dan latak an paliang bawah.


Saat iko daerah nan Lisa tinggali adolah  wilayahnyo nan sering bana diterpa bencana alam takah banjir dan gempa bumi. Himbauan pemerintah untuak manyiapkan diri manghadapi bencana alam kini juga telah dilaksanakan oleh banyak masyarakat. Lisa sabagai masyarakat nan tinggal di daerah Tersebut pun manuruti himbauan pemerintah. Lisa mampersiapkan ciek tas nan barisi perlengkapan nan diperlukan untuak evakuasi jika ado bencana alam. Selain itu juga nan meletakkan surat-surat barharga di tampek nan cukuik aman dan mudah dibawa jika ado bencana. Selain itu Lisa juga mampelajari  tampek evakuasi dan zona aman jika bencana alam tajadi sahinggo katiko bencana tasabuik melanda Iya tahu arah untuak manyelamatkan diri. Lisa nan alah manjalani beberapa pelatihan dan mangetahui dasar-dasar dalam manghadapi bencana alam barharap katiko bencana tajadi inyo dapek manyelamatkan dirinyo dan urang sekitarnyo.


Padahastasana adolah salah ciek dari sakian banyak garakan yoga. Garakan ko adolah garakan yoga nan tagak mambungkuak. Caro malakuan garakan ko nan partamo tagak luruih posisian tangan di ateh dan tarik angok panjang salanjuiknyo mulailah mambungkuakan badan lambek-lambek sambia malapehan angok. Mulai bungkuakan badan dari pinggang kaateh dan posisi tangan talatak di kaki sajajar kaduonyo. Dorong tubuah ka muko pas mampapanjang paegangan kamudian angkek tulang ikua. Tahan babarapo datiak kamudian lapehan. Iko adolah janih paragangan nan paliang kuek. Janih ko bisa mambuek sirkulasi darah labiah lanca, dan maningkekan aliran darah segar nan panuah oksigen jo nutrisi ka kapalo. Hal iko bisa manimbuaan efek segar nan maremajakan. Karano itu marilah acok-acok malakuan garakan ko untuak tubuah nan segar.


Masjid pertamo yang didirikan adolah masjid Nabawi dan manjadi masjid paling suci kaduo bagi umat Islam setelah Masjidil Haram di Mekah. Masjid ko didirikan dek Nabi Muhammad SAW, katiko Nabi melakukan perjalanan ka Madinah. Masjid Nabawi mampunyoi arti masjid Nabi. Talatak di pusat Madinah, Masjid Nabawi dibangun di sebuah lapangan luas. Awalnyo masjid ko dibangun di sampiang rumah Nabi Muhammad pado 1441 tahun lalu, dan alah malalui babagai perencanaan dan perluasan salamo labiah dari 1400 tahun. Masjid Nabawi menjadi jantuang kota Madinah sangkek tu. Masjid ko digunoan untuak kegiatan politik, perencanaan kota, manantuan strategi militer, dan untuak maadoan pajanjian. Bahkan, di area sakitar masjid digunoan sabagai tampek tingga samantaro dek urang-urang fakir miskin.


Kamera mampunyoi babarpo kompenen paliang pantiang antaro lain Bodu Kamera (Badan Kamera), Lensa, tombol shutter (tombol menjepret) dan Film atau memory card. Salain kompenen nan tadi, ado pulo komponen kamera nan marupokan komponen tambahan. Kompenen-komponen tasabuik adolah Lampu flash, pangatur speed, pangatur digframa, pangatur ISO, dan pangatur fokus pado lensa. Salain komponen utamo dan komponen tambahan, kamera pulo mampunyoi aksesoris nan banyak. Ado namonyo flash internal, tripod, remote shutter dan lainnyo. HInggo kini, tekonologi kamera taruih bakambang dari nan sederhana hingga nan komples, dari manual hingga otomatis. Salain digunoan untuak fotografi, kamera bisa pulo digunoan untuak marekam dam mambuek video dan mambuek foto udara.


Jaman na serba canggih kini mambuek urang marasokan hal nan serba murah dan praktis. Katiko awak pai jalan-jalan atau acara nan hanyo bisa dilakukan sakali dalam saumua hiduik awak pasti nio langsuang mangabadikan nyo jo bafoto. Pangambiak foto ko bisa dari kamera atau hape nan mandukuang bisa mangambiak foto. Ado foto sacara fisik dampak atau kini sacaro digital. Kini rasonyo kamera indak bisa jauah dari kahidupan, apopun difoto karano takuik indak bisa taulang baliak memori nan tajadi katiko itu. Hiduik cumo sakali makanyo apo salahnyo manganang moment itu jo bafoto. Foto dari lahia sampai gadang untuak bisa dikanang baliak. Dan sadonyo itu hal nan partamo dibutuhkan adolah kamera.


Skotang marupoan minuman nan barasal dari jawa tangah nan tabuek dari aia abuihan jaeh yang dilengkapi jo babagai isian. Isian skotang biasonyo tadiri dari kacang hijau, pacar cina, roti tawar, serta sagu mutiara. indak hanyo itu , skotang kadang ditambahan lo bahan isian lain serta campuran kental manis untuak manambah rasonyo. Dek urang Idonesia, skotang bisa dicari dan dikonsumsi katiko musim hujan tibo karano mampu manyegaran tanggorokan dan maangekan paruik. Skotang barasal dari bahaso Hokkian, yaitu sukothong nan bararti sup 4 buah0-buahan. Minuman iko barisi 4 buah nan dikariangan, yaitu kacang amande  biji jali, biji taratai, jo lengkeng. baitulah khasiat tantang skotang.


Pasawat tabang adolah salah satu angkutan umum andalah untuak manjangkau babagai wilayah yang relative jauh. Pasawat tabang mamungkinkan para panumpangnyo untuak mancapai lokasi yang jauah dalam waktu yang relative capek dibandiangan jo mode transportasi lainnyo. caro naik pesawat sabananyo indak ribet bana do, tapi caro masannyo yang agak ribet. Tapi untuak naik pesawat kini awak harus vaksin, baiak antar provinsi apalagi antar negara. Sabalum naik pasawat awak harus bali titek pesawat darima dan kama ka wak tuju. Pambalian tiket pasawat dapek manggunoan caro online atau offline. Salain itu untuak ma naiak pasawat awak harus mamiliki batasan barek barang yang wak baok, kalau taralu barek awak dikanaian biayo, salain itu kalau ado barang yang indak bisa, barang wak bakalan di tahan atau di sita.


Kalau suatu waktu dunsanak bakunjuang ka Kota Padang, ambo sarankan dunsanak untuak mancubo langkitang cucuik. Langkitang cucuik adolah salah satu jenis seafood nan banyak dijua di tapian Pantai Padang. Biasonyo urang nan mangaleh langkitang cucuik buka dari mulai sanjo sakitar pukua 4 dan tutuik katiko malam hari. Waktu terbaik untuak mancubo langkitang cucuik adolah katiko sanjo hari sakitar pukua 5 sampai pukua 6. Urang-urang banyak makan langkitang cucuik di jam itu karano makan langkitang cucuik katiko sore hari sangaik sero. Dunsanak bisa marasokan angin-angin lauik nan bahambuih sambari marasokan langkitang cucuik. Salain itu dunsanek dapek juo mancaliak matohari tabanam di kajauahan. Jadi baa? Tertarik mancubo langkitang cucuik di Padang?


Salah satu ekstrakurikuler nan ado di sikola adolah basket. Basket marupokan ekskul nan masuak ka dalam bidang olahraga. Olahraga basket biasonyo dimainkan limo lawan limo. Partandingan bola basket dibagi ka dalam ampek babak nan disabuik kuarter. Tiok kuarter mampunyoi durasi waktu salamo 10 sampai 12 minik. Di tangah-tangah kuarter 1 dan 2 sarato kuarter 3 dan 4, ado istirahat salamo 2 minik. Di dalam olahraga basket pun ado namonyo jeda babak nan talatak di antaro kuarter 2 dan 3. Lamonyo waktu jeda babak ko adolah salamo 15 minik. Soal pagantian pamain, basket mampunyoi kesamaan jo olahraga futsal, yaitu jumlah pagantian pamain indak dibatasi.


Aden suko makan, tiok har tiok jam pasti ado se yang den makan. Tapi walaupun takah itu ado beberapa makanan yang den ndak suko. Takah jariang, salah satu janih polong polongan ko sangaik indak den suko. Buahnyo babantuak polong tapi picak, kulik lua nyo warna coklat dan kareh. Buah didalamnyo dibaluik jo kulik ari bawarna sanada samo buah, kalau buahnyo masih mudo warnanyo ijau, kalau alah tuo bawarna coklat. Tekstur jarang ko takah dagiang tapi menurut den rasonyo paik walaupun katonyo jariang punyo banyak manfaat takah mangatesi anemia, mampakuek tulang gigi, panangka radikal bebas mancagah diabetes, mancagah panyakik jantuang tapi den teap ndak suko, salain karano paik jariang tu busuak.


Dulu waktu ketek-ketek ambo suko bana mancaliak proses pemotongan hewan qurban di masajik dakek rumah. Kebetulan masajik ambo tu batingkek, jadi awak bisa mancaliak proses pemotongannyo dari awal sampai akhir dari ateh masajik. Sabalum hewan-hewan qurban di dabiah kan seharusnyo baco bismillah supayo dagiang kurban nan beko awak makan tu halal. Tapi petugas nan mandabiah dagiang qurban di tampek ambo tu ndak ado mambaco Bismillah. Antah nyo mambaco dalam hati atau ba a. Ndak ado nan tau. Manuruik ambo, bisuak ko kalau mandabiah hewan qurban tu baco Bismillah nyo agak dikarehan se supayo ndak ado keraguan urang untuak mamakan dagiang qurban tu.


Lagu daerah di Indonesia sangat banyak jumlahnyo. Salah satu lagu daerah nan banyak dikenal dek urang adolah lagu daerah nan berasal dari Papua. Beberapa lagu daerah Papua nan terkenal antaro lain lagunyo nan bajudul Apose dan Yamko Rambe Yamko nan ternyato punyo arti kesedihan nan sangat mandalam. Ndak cuma 2 itu, masih ado lagu daerah papua nan terkenal yaitu lagu nan bajudul Sajojo. Babeda dengan duo lagu lainnyo nan alah penulis sabuik an di ateh, lagu ko ndak ado unsur kasadiahannyo. Lagu ko mamiliki arti nan mancaritokan seorang padusi desa nan punyo wajah sangaik rancak dan sangat dicintoi dek kaduo urang tuonyo. Selain itu, dek gara-gara wajahnyo nan rancak banyak lo laki-laki nan mandambakannyo.


Andi marupakan seurang karyawan nan jarang manggunakan aktivitas baat dalam malakukan pekerjaannya. Mako dari itu katiko inyo bakunjung ka gym untuak malakukan olahraga inyo akan malakukan  angkek beban sabagai media untuak mambentuk ototnya. Dengan barbel nan mamiliki berat sakitar 20 kg iko inyo gunakan di awal. Dan semakin lama inyo pun manambah barek bebannyo agar dapek lebih mambentuk otot-ototnya. Alek olahraga ciek iko marupakan favorit Andi katiko  baolahraga. Dan walaupun inyo mamiliki waktu nan sibuk Inyo akan manyempatkan olahraga talebih dahulu. Namun katiko inyo indak sempat pergi ka gym inyo akan malakukan angkat beban sendiri di rumah karano inyo mamiliki barbel dengan barek 5 kg untuak malatih otot-ototnya. Hal iko selalu dilakukan agar otot nan inyo bentuk indak hilang.


Tarian daerah atau tradisional manjadi salah satu rangkaian dalam upacaro atau acaro adek. Tarian daerah iko biasonyo mampunyoi karakteristik nan manunjuakan budaya khas daerah tatantu. Tarian daerah atau tradisional iko marupokan aset budaya nan harus salalu daerah jago kelestariannyo sahinggo generasi lain pun masih dapek marasoan budaya daerahnyo. Sabanyak 1.340 kalompok suku bangsa di Indonesia nan manunjuakan kayanyo Indonesia tahadok budaya. Keberagaman budaya nan ado indak mambuek Indonesia tapacah balah karano Indonesia merupakan satu yaitu Bangsa Indonesia. Banyaknyo suku bangsa indak manjadian inyo babeda bangsa. Tarian daerah nan kini alah mulai manurun eksistensinyo dibanding generasi sabalumnyo diharapkan dapek batahan sampai generasi salanjuiknyo dan sataruihnyo.


Ado game nan kini ko sadang terkenal indak hanyo di kalangan anak-anak sajo, tapi sampai urang dewasa nan alah karajo pun kini sadang rami mamainkan game ko. Namo game nyo Stumble Guys. Stumble guys ko adolah permainan tantangan nan ma sistem permainannyo adolah eliminasi. Nan manang adolah nan pertamo kali finish di ronde terakhir. Stumble guys mampunyoi 3 ronde permainan. Pado ronde awal permainan biasonyo pesertanyo ado 32 urang, jadi game ko bisa dimainkan basamo-samo jo kawan-kawan. Untuak masuak ka ronde ka duo, pemain harus bisa manjadi 16 urang paliang capek nan mancapai garis finish. Baitu pulo untuak masuak ka ronde ka 3, pemain harus bisa manjadi 8 urang paliang capek nan mancapai garis finish. Di ronde ka 3 ikolah diparabuikan gelar juara untuak manjadi nan tacapek mancapai garis finish. Permainan ko indak hanyo balari-lari sia nan paiang capek mancapai finish, tapi di sapanjang jalan pemain akan baadokan jo banyak tantangan dan rintangan nan akan manyulikkan pemain untuak mancapai garis finish.


Dihari kamis, Fani baru baliak dari study tour nyo ka Medan salamo limo hari. Inyo mambaokan labo khas daerah tu yaitu Bika Ambon. Fani mambaokan labo untuak inyo bagi-bagi ka tetangga disekitar rumah inyo. Jima nan merupakan tetangga Fani pun mandapekan Bika Ambon. Satelah maota santai jo Fani, Jima baliak ka rumahnyo untuak mancicip labo nan alah diagiah tu. Jima maambik sakarek, lalu mamasuakannyo kadalam muluiknyo. Jima nan alah mancubo sakarek Biko Ambon pun takajuik jo rasonyo nan khas. Indak disangko iko makanan cocok jo salero Jima nan bisa dikecekan pamiliah makanan. Jima akhirnya mamakan babarapo karek lai untuak inyo makan


Mengkonsumsi minuman nan ado bobanyo kini populer bana di masyarakat. Boba ko tabueknyo dari tapuang tapioka. Boba nan warnanyo hitam tabuek dari tapioka hitam, pati singkong, ubi, dan gulo merah. Sedangkan kini lah ado lo boba nan warna putiah. Boba putiah ko tabuek dari pati singkong, aka chamomile, dan karamel.  Tapi ternyato boba ko bisa maningkek an resiko kanai panyakik diabetes tipe 2. Boba ko manganduang gulo tapi ado nan pakai gulo tambahan bantuak sukrosa, fruktosa, galaktosa, dan melzitosa. Berdasarkan penelitian tahun 2017 dek Jae Eun Min, David B. Green dan Loan Kim, mangecekan minuman manih nan diagiah boba manganduang 299 kkal atau 38 gram tiok porsi. Sedangkan American Heart Association mambuliahan awak mangkonsumsi gulo ndak labiah dari 150 kkal sahari. Fakta nan mangajuik an.


Salain kareta, transportasi umum nan manjadi favorit masyarakat umum adolah bus. Bus manjadi favorit banyak urang karano hargonyo nan labiah murah dari kareta ataupun pasawat. Untuak naiak bus pun caronyo relatif gampang dan bisa dilakukan dek siapo sajo tamasuak urang nan baru partamo kali naiak bus. Hal partamo nan harus kalian lakukan untuak naiak bus adolah mamasan tiket baiak sacaro daring ataupun luring. Jikok kalian mambali tiket sacaro daring, kalian harus malakukan panukaran tiket di loket bus. Kamudian satalah manuka tiket, tunggu sampai bus nan akan kalian naiki tibo. Satalah bus tibo, duduaklah sasuai jo nomor bangku nan kalian dapek. Informasi manganoi nomor bangku ado di tiket nan kalian pasan. Terakhir turunlah di terminal nan kalian tuju atau kalian bisa minta untuak diturunkan di salah satu daerah nan dilewati dek bus itu.


Subana e ado sih angkutan umum e tapi ndak lo satiok hari do inyo karajo cuman maangkuik urang pas pai libur se dan itu transportasi e odong odong. Biaso e beko ramai- ramai urang pai naik odong odong yang alah bacater tu pai balibur. Di tampek kami itu alah biaso bana, beko odong- odong e di sewa samo ibuk ibuk majlis taklim tu pai lah urang tu ba sanang sanang dan biaso e tampek e tu di panta. Antah sia yang mulai dulu tapi pakai odong odong tu efektif dari pado pakai oto keri dan muatan odong odong tu banyak lo.


Tarakhir kali itu ambo mandangaan khutbah yang sabana duduak mandangaan bana tu di wakatu khutbah idul fitri. Ambo ingek bana wakatu itu yang dibahas adolah Awak harus basyukur apo yang diagiah dek Allah. Raso syukur awak ko akan manambuah nikmat yang akan awak dapek an dari Allah SWT. Ado langkah nan bisa awak ikuik an supayo bisa baraja saba. Patamo malakuan relaksasi, kaduo banyak mambaco al-quran, katigo ingek bahwasanyo hiduik di dunio ko hanyo samantaro, taruih tu manyadari duso yang awak lakuan, siap tu bazikir dan ingek salalu apo nan akan diagiah Allah kapado awak nan saba dan basyukur. Kareno urang yang saba adolah urang yang basyukur.


Ayo naiak kereta wisata untuak ka pariaman. kereta ka pariaman ko alah banyak perubahan sajak dulu nan kito tau kereta ko dulu angek, ndak nyaman dan kumuah. kini kereta ka pariaman ko sangaik nyaman dengan adonyo AC disatiok gerbongnyo. Untuak perjalanannyo kini mambuek hati tanang dan sanang. kereta ko alah didukuang lo dengan renovasi ditiok stasiunnyo. Stasiunnyo dulu nan kito tau hanyo babarapo dari perjalanan ka pariaman dari padang. Kini alah ditambahan stasiun transit yaitu ado di lubuak buayo dan di basko. jadi urang urang ndak harus ka stasiun nan ado di simpang haru, stasiun tabiang atau ka stasiun kayu kalek. keamanan keretanyo pun alah sangaik tajago untuak panumpang. di ruang tunggu nyo pun nyaman dan alah dilengkapi jo fasilitas toilet nan barasiah dan peron nan nyaman supayo indak susah naiak ka dalam kereta.


Lisa marupokan urang nan barasal dari desa dan inyo indak mangetahui bagaimana mamesan ojek online sahinggo inyo mancaliak YouTube untuak mangetahui caranyo. Di situ diterangkan bahwa Lisa haruih mamiliki aplikasi ojek online talebih dahulu dan masuak melalui akun nan telah inyo buek. Satalah paham tahadok tutorial nan telah  ditunjukkan di YouTube tasabuik inyo mandownload aplikasi dan manjalankan perintah nan haruih di lakuan. Satalah masuak ka aplikasinyo iya mamilih untuak mangorder ojek online dan melampirkan alamatnyo saat iko dan tujuannyo. Satalah itu inyo pun manunggu pesanan ojek online nan telah inyo lakuan Melalui aplikasi tasabuik.  5 manit kemudian ojek online datang dan Lisa mamulai perjalanannyo. Satalah sampai di tampek tujuan Lisa mamberikan bayaran sesuai jo apo nan telah tacantum Aplikasi tasabuik.


Salah satu legenda dalam bulutangkis Indonesia adalah Taufik Hidayat. Pria yang lahia di Bandung, 10 Agustus 1981 ko menyandang gelar juara tunggal putra Asian Games pado tahun 2002 dan 2006. Selain itu masih banyak kejuaraan lain yang inyo peroleh, seperti Indonesia terbuka, Piala Thomas, dan Piala Sudirman. Pado tahun 2005, Taufik Hidayat pun sukses menaklukan pamain peringkat 1 Lin Dan dalam perhelatan Kejuaraan Dunia BWF sahinggo inyo sukses manjadi juara untuak perhelatan tasabuik. Pado tahun 2013, Taufik menyatakan dirinyo pensiun dari dunia professional bulutangkis. Meski pensiun, Taufik pernah manjadi bagian The Legend Vision basamo tigo pabulutangkis tanggung yaitu Lin Dan, Lee Chong Wei, dan Peter Gade.


Namo den Naira Disa Atifa biasonyo kaluarga jo kawan-kawan den maimbau den jo sabuikan Naira. Aden alah satahun lulus kuliah. Samanjak lulus den mandaftar di banyak parusahaan-parusahaan gadang untuak karajo. Diantaro banyaknyo lamaran tu ado pulo parusahaan nan manolak den. Satalah bausaho kurang labiah 6 bulan akianyo den di tarimo di salah ciek parusahaan perabot. Disiko den di tampekan di bagian pamasaran. Aden cukuik pueh jo posisi den kini, karano disiko den bisa maaplikasian apo nan den palajari salamo den sakola sampai kuliah. Disiko den karajo jo gaji nan lumayan banyak. Karano iko pangalaman partamo den jadi awalnyo den agak gugup. Tapi untuangnyo sanior disiko elok-elok. Disiko apo nan indak den mangarati diajaan dan akiahnyo kini den alah bisa baradaptasi dan manikmati karajo den.


Manuruik den kandaraan angkutan umum penah malanda di tanah aia. Angkutan kareta api, bus kota, mini bus, bajai, angkot hinggo oplet penah marajoi jalanan di sadonyo ruas jalan kota gadang di tanah aia. Nio ka pasa, ka sakolah, ka tampek karajo, batandang ka sanak saudarok hingga mudiak lebaran, umum manjadi pilihannyo. Makonyo indak heran jiko tarminal-tarminal bus jo angkutan kota tamasuak wilayah yang padek lalu linteh. Tapi era panggunoan trasportasi umum mulai bageser katiko kapamilikan kandaraan roda ampek jo roda duo batambah luar biaso satiok tahun. Salain itu jalan yang kian mulus jo bahan baka minyak (BBM) yang tajangkau hargonyo karano kasejahteraan masyarakat yang terus maningkek, baiak di parkotaan maupun di padesaan.


Baru-baru iko ilmuwan baru sajo mangambangkan teknologi baru. Teknologi baru tersebut barupo robot ula. Robot iko baguno untuak mambantu dalam bidang medis. Robot ula ketek ko dianggap akan sangaik baguno bagi pangidap panyakik kanker di maso nan akan datang. Robot iko dikambangkan dek saurang ilmuwan dari Universitas Nottingham banamo Prof Dragos Axinte. Prof Dragod Axinte mambari namo COBRA untuak robot ula ketek ko. Nantinyo robot iko akan bisa dikandalikan dari jarak jauah. Robot iko dirancang untuak bisa masuak ka dalam tubuah manusia. Hal iko mambuek robot COBRA ko mampunyoi ukuran nan sangaik rampiang. Robot iko disabuik hanyo sataba pensil denan diameter 9 mm.


Satiok hari senin muraja'ah hafalan basamo-samo di masajik alah manjadi kagiatan rutin ambo di pondok pesantren. Murajaah adolah manjago hafalan Al-quran tetap elok, lancar dan batua. Metode ko penting bana diterapkan oleh urang nan manghafal al-quran supayo indak malupoan hafalan ayaik dan surek dalam Al-quran. Mangko dari itu untuak awak nan manghafal al-quran, marilah untuak rutin murajaah supayo apo nan awak hafal indak lupo dan takana juo dilisan dan ingek an awak. Murajaah marupokan caro yang batua dipagunoan untuak mancapai tujuan yang alah ditetapkan jo caro maulang baliak hafalan yang alah pernah dihafal untuak manjago dari lupo dan salah baco.


Naiak balon udaro di Cappadocia sia cubo nan indak nio? Salah satu transportasi wisata nan ado di Turkey, Timur-Tangah Anatolia, tapeknyo barado di dataran tinggi terjal di utara Pagunuangan Taurus iko manjadi dayo tariak wisatawan nan bakunjuang. Dari ateh balon udaro kito bisa mancaliak rancaknyo lanskap lambah-lambah nan eksotis. Wakatu tabaiak nan direkomendasian ntuak wisatawan nan nio mancubo naiak balon udaro iko katiko salamo musim semi, yaitu bulan April sampai bulan Juni dan di musim gugur, yaitu bulan September dan Oktober. Ado pulo nan manyabuikan bahwa bisa pulo manaiaki balon udaro ko di maso tulip, yaitu akhir bulan April pas maso transisi antaro musim semi ka musim gugur, karano dianggap cuacanyo relatif angek dan dianggap ideal. Jiko ado wisatawan nan ragu bilo wakatu yang tabaiak, pagi hari adolah wakatu nan direkomendasian untuak manaiaki balon udara ko. Karano kito bisa mancaliak matohari tabik dari ateh balond udaro, dan bantuan sinar matoari nan baru kalua akan manambah rancak dokumentasi nan wak ambiak.


Caro mabuek karipik kantang sangek mudah hanyo butuah 3 bahan sadarhano, awak lah bisa makan camilan lamak ko. Tigo bahan tu adolah kantang, garam, dan minyak untuak manggoreng. Partamo satalah kantang di bukak dan di basuah irih kantang satipih mungkin. Salanjuiknyo masuakan kantang yang alah diirih kadalam aia biaso cuci barasiah tug anti aianyo. Tambahan garam sacukuiknyo kadalam randaman kantang tadi dan tunggu 30 minik. Angekan minyak goreng sampai sabana angek kiro kiro 185 darajek celcius. Goreng kantang sampai warnanyo kacoklatan, tu tirihan diateh tisu. Kalau rasonyo kurang garam bisa tambahan micin tu diaduak rato. Karipik kantang goreang siap dimakan.


Lagu-lagu daerah dari ranah Minang tu emang rancak-rancak. Bahkan ndak cuma urang minang se nan mangecek saroman itu, urang-urang nan bukan urang minang pun banyak nan mangecek saroman itu. Makonyo banyak lagu-lagu minang tu nan terkenal di Indonesia. Lagu Minang tu iramanyo babeda jo irama lagu-lagu nan biaso awak danga. Contohnyo se lagu ayam den lapeh, malam bainai, dan lain-lain. Kalau mandanga lagu daerah minang ko di rantau pasti takana jo kampuang. Raso-raso maimbau se kampuang tu.  Apolai kok dapek lagu nan sadiah bisa manitiak aia mato mandanganyo. Mungkin dek alah dari ketek di tanah Minang jadi memang malakek apo-apo se nan bahubuangan jo Minangkabau.


Kalau kalian baniek untuak manonton pertandiangan bola langsuang di stadion ado beberapa hal nan ndak buliah kalian lakukan. Nan pertamo, kalian ndak buliah manonton sambia maminum alkhohol karano dikhawatirkan akan mambuek rusuah dan manggaduah urang lain. Nan kaduo, jan manggunokan pakaian nan ndak senonoh sarupo pakaian nan talampau sexi karano di sinan banyak macam urang nan ndak bisa awak prediksi. Jan sampai dek kalian mamakai pakaian sexi ma undang urang untuak melakukan pelecehan sexual ka kalian. Nan katigo, jan marokok karano hal tersebut pasti akan manggaduah urang nan barado di sakaliliang kalian. Apo lai dengan kondisi nan padek di stadion tu pasti mambuek urang risih karano lameh jo asok rokok nan kalian kalua kan.


Awak nan suko barado di aia, suko baranang di lauik atau lainnyo. Bisa manggunoan kamera yang berjenis underwater came. Jadi kamera underwater ko adolah kamera yang bisa kanai aia. Manuruik ambo kamera ko ancak bana untuak kalian nan suko mangabadikan momen bawah aia. Kareno kamera iko bisa tahan aia dan manangko momen atau panorama dalam aia. Entah itu kalian snorkling atau diving dan lainnyo. Untuak nan manjadi fotographi bawah aia cocok bana pakai kamera iko. Urang nan maabadikan foto-foto dibawah aia pasti mamakai kamera model iko dan hasilnyo juo labiah ancak. Tabukti bisa tahan didalam aia dan di suhu randah.


Maleh bana kalau masak-masak tapi nio bajualan. Nah ide jualan pulsa dirumah adolah solusi nyo. Ambo mangecek mode kareno memang batua, jualan awak ko bisa sambia lalok dan santai lah. Awak indak paralu toko tampek manjua pulsa kareno kini awak bisa bajualan di rumah se dan fleksibel. Misal dari satiok transaksi awak dapek untuang 2.000 dikalikan jo 30 urang nan malakuan transaksi jadi sahari ambo bisa dapek 60.000. Baa lai lamak kan kalau banyak yang tau kalau awak jualan pulsa ko dirumah, apolai tatanggo bisa pai atau tinggal ma WA awak. Untuak itu ide jualan ko cocok untuak kalian nan nio mamulai jualan di rumah.


Malam minggu ko waktu yang ancak untuak manonton film, nio surang ataupun basamo urang nan tasayang. Malam ko pas bana untuak manonton film soalnyo bisuak hari libur jadi ndak baa do kalau lalok nyo agak talambek. Film yang cocok di tonton untuak anak-anak malam ko adolah film kartun yang sadang populer tahun 2022 kini. Namo film nyo adolah Turning Red. Fokus carito dari film ko adolah pado sosok Mei lee yang yang punyo ibu overprotektif. Sikap ibunyo ko mambuek Mei lee maraso tatakan untuak labiah lanjutnyo langsuang se tonton. Amak awak se suko kalau mangawanan nonton iko, soalnyo film mancaritokan juo antara amak jo anak.


Namo Aden Riska, Aden kini duduak dibangku kuliah. Aden punyo kawan namonyo Suci. Kami baru sekelas disemester iko. Aden kurang suko samo Suci karano sifatnyo nan suko maatur dan egois. Aden pernah berdebat samo Suci karano manuruik Aden Suci alah katarlaluan bana. Babarapo kawan mamintak kami untuak baelokan se, karano ndak elok lo bacakak sekelas, dan Aden pun alah pernah mancibo baelok samo Suci. Tapi sifat Suci ko ndak bisa Aden tolerir, antah Aden yang terlalu masuak hati, antah emang Suci nan keterlaluan. Tapi Aden barusaho untuak ndak manruah dandam ka Suc karano ndak ado lo untuang untuak Aden. Aden bausaho manghindar se dari Suci supayo ndak ado hal-hal nan indak diinginkan. Aden tau Aden alah gadang, indak rancak lo di caliak kalau bacakak tu, jadi rancak Aden diam.


Melihat bagitu banyak manfaat dan dampak dari persiapan dana darurat iko hendaklah kito mamikirkan jugo bagaimano manajemen keuangan lainnyo sahinggo dapek manghasilkan kestabilan keuangan di masa kini maupun di masa mandatang.  jo adanyo dana darurat iko dapek dipakai sabagai antisipasi katiko ado kajadian indak terduga atau musibah nan  mamerlukan tindakan cepat untuak diselesaikan.  salain itu jugo besaran mana darurat iko dapek ditentukan oleh masing-masing urang bardasarkan pendapekannyo.  salain itu jugo  besaran dana darurat iko jugo haruih dipertimbangkan dari kebutuhan nan haruih dikeluarkan satiap bulannyo.   dana darurat iko alah diterapkan oleh banyak urang dan alah terbukti ampuh untuak manyelesaikan masalah darurat takah pembayaran perawatan rumah sakit, bangkrut dan lain sabagainyo.  mako dari itu marilah mampersiapkan dana darurat.


camilan nan banyak bumbu msg atau micinnyo mambuek awak jadi muak dan lameh. karano bumbu bumbu tadi ado kandungan nan mambuek awak indak nyaman. untuak awal surang sih kaya gitu biasonyo. katiko makan makanan nan kaya gitu mambuek awak capek auih. berdasarkan penelitian sih kalau msg atau micin tu manyerap cairan nan ado dibadan awak jadi makonyo awak maraso capek auih katiko mamakan msg atau micin ko. tapi kalau jo kadar nan tapek dan indak balabiahan sih badan awak ndak kabaa bagai do. salain mamakan makanan nan kaya gitu labiah rancak awak manjadian buah buahan sabagai camilan awak. salain manyehatkan, buah buahan ko indak ado efek nan babahayo ka tubuah awak do


Di Indonesia mamiliki babagai macam suku, budaya, adat, dan agama. Agama nan diakui di Indonesia ado 6 yaitu Islam, Kristen Protestan, Kristen Khatolik, Hindu, Buda, dan Konghucu. Satiok agamo mamiliki kitab suci masiang-masiang. Kitab suci Al-qur'an adolah kitab suci bagi umat Islam, Ak- Kitab adolah kitab suci bagi umat kristen, baik itu kristen katolik maupun kristen protestan, Kitab Weda adolah kitab suci bagi Hindu, Triptaka kitab suci bagi panganuik Budha. dan Sishu Wujing kitab suci bagi panaganuik agama Konghucu. Walaupun kitab suci masiang-masiang agama babeda tapi peran kitab suci di dalam agama masiang-masiang adolah samo-samo manjadi pedoman bagi sado umaiknyo.


Mambaco buku adolah salah ciek kagiatan bamanfaaik nan bisa kito lakuan pas wakatu luang. Salin manambah pangathuan dan wawasan wak, mambaco buku banyak pulo manfaaik lainnyo bantuak mambaco buku bisa mangurangi stres, maningkekan kualitas memori di utak wak, sahinggo kamampuan wak dalam maingek sasuatu pun manjadi maningkek. Mambaco buku bisa pulo sabagai tampek stimulasi mental, malatiah katarampilan maanalisis, malatiah kamampuan manulis manjadi labiah baiak, maningkekan kosentrasi, mampalueh suduik pandang sasaurang dalam mancaliak sasuatu, maningkekan hubuangan sosial antaro sasamo manusia, sampai ka mandorong manusia untuak mancapai tujuan iduiknyo, karano jo mambaco buku sasaurang manjadi labiah mampu mangidentifikasi karakter, masalah, pangalaman, dan babagai kajadian nan saolah-olah memang inyo hadapi saaik mambaco buku.


Jus buah naga mamiliki tampilan kulik bawarna merah jo dagiang buah bawarna putiah atau merah. Rasonyo manih jo saketek masam. Buah naga mamiliki sajumlah manfaat untuak kesehatan. Badasarkan data U.S. Department of Agriculture, kandungan dari buah naga dengan barek 227 gram maliputi 136 kalori, 3 gram protein, 0 lemak, 29 gram karbohidrat, 7 gram serat, 4 miligrams vitamin C, 31 miligram calcium, 1 gram iron, 68 miligram magnesium. Bagitu banyak nutrisi jo vitamin dalam buah ko, sahinggo saringkali buah ko disabuik super food. buah naga mamiliki kalori nan randah tatapi manganduang banyak vitamin jo mineral pantiang serta manganduang sajumlah besar serat makanan.


Katiko dibulan puaso yaitu bulan istimewa bagi umat muslim disaluruah dunia. Didalam bulan ramadhan ado hari nan dinamokan Malam Lailatul Qadar. Malam lailatul qadar indak ado nan tau pastinyo bilo, tetapi bagi Sisi kegiatan rutin nan haruih tingkatan dalam beribadah. Sisi maningkekan sholat malamnyo takah sholat tarawe, sholat tahajud. Sasuai jo tando-tando malam lailatul qadar Sisi banyak badiam diri didalam masajik untuak mandakekan diri ka Allah SWT. Didalam masajikk pun, Sisi indak cuman duduak tapi sambia ba zikir. Tetapi labiah banyak manggunoan waktu untuak mambaco ayat suci Al-Qur'an. Satalah mambaco Al-Qur'an, Sisi indak lupo banyak berdo'a kapado Allah untuak salalu manunjuakkan ka jalan nan Allah ridhoi.


Katiko hari libur mode ko, ambo mampunyoi banyak waktu luang. Terkadang ambo binguang kagiatan apo nan bisa ambo lakukan di waktu luas mode ko. Biasonyo ambo mahabihkan waktu luang dengan main game, tapi main game surang diri mambosankan juo untuak dilakukan. Salain main game biasonyo ambo mahabihkan waktu luang dengan mambaco buku. Namun, kini ambo alum mampunyoi buku baru nan bisa dibaco. Piliahan lain untuak maabihkan waktu hanyo tingga main futsal sajo. Biasonyo ambo main futsal jo kawan-kawan SMA. Main futsal adolah kegiatan favorit ambo untuak maabihkan waktu luang. Katiko hari libur tibo, biasonyo ambo akan pai main futsal. Bahkan kalau pun ambo ndak sadang libur dan ambo punyo waktu luang sakitar 1-2 jam, ambo akan main futsal dengan waktu nan sampik itu.


Kini youtube banyak digunoan dek urang sabagai tampek siaran, buek vlog dll. Dari aplikasi ko para konten creator bisa mandapekan pitih. Jumlah pitih yang didapekan tagantuang banyaknyo urang nan manonton video. Diantaro banyak janih konten creator ado namonyo konten mukbang. Konten ko barisi urang nan manyiaran dirinyo surang nan sadang makan. Nan dimakan biasonyo dalam jumlah nan banyak dan variasinyo makanan nan manggugah salero takah mi, cumu, lalapan, makan nan padeh, makan nan unik dll. Biasonyo creator mandakekan mic ka muncuang supayo bunyi makanan nan di kunyak tadanga jaleh. Sambia makan ado juo creator nan bainteraksi jo panonton, takah mangecekan baa raso makanannyo dll.


Katiko disiang hari nan lamak untuak istirahat dikelas kini haruih ditunda karano banyaknyo urang nan maajak Rani untuak maota ringan. Katiko lamak babincang-bincang, adzan tadanga alah dikumandangkan dek masajik nan ado indak jauah dari sakola. Sontak sajo, sado urang nan ado dikelas langsuang tadiam sampai adzan salasai bakumandang. Katiko Adzan bakumandang, Rani jo kawan-kawannyo mambarantian kegiatannyo dan maambiak perlengkapan sholatnyo nan ado didalam tas. Mereka langsuang manuju ka musholla sakola nan kini alah ramai urang isi. Rani pun langsuang maambiak wudhu sabalum inyo malaksanakan sholat. Salasai wudhu, Rani pun langsuang malaksanakan sholat berjamaah di barisan nan alah inyo isi sabalumnyo.


Aden adolah mahasiswa di salah ciek universitas di Padang. Karano lokasi kampuih nan jauah dari dangau adek haru kos di padang. Salamo di padang den punyo kawan dakek. Odi jo keke adolah kawan dakek den, kami bakawan batigo, kama kama kami pai ba tigo. Kabatulan di padang ado kadai seafood baru nan murah. Kadai ko talatak di tap jalan raya. Haragonyo tajangkau dan rasonyo lamak. Malam patang kami pai makan kasitu karano kato odi nyo lah taragak makan seafood. Di situ kami mamas an porsi untuak batigo dan isinyo campuran. Satalah disajian isinyo baragam, ado kapitiang, lobster, udang, karang ijau, dll. Ditambah pakai olahan saos padang nan padeh rasonyo asam manih padeh gurih.


Banyak bana nikmat nan alah Allah berikan kapado awak nan seharusnyo awak syukuri. Contoh keteknyo adolah nikmat masih diagiah angok dek Allah, nikmat diagiah anggota tubuah nan langkok, dan masih banyak nikmat lainnyo nan ndak bisa dijabarkan ciek-ciek. Tapi mancaliak fenomena nan tajadi kini ko kadang mambuek ambo bapikia ba a kok samakin banyak urang nan ndk basyukur atas nikmat nan alah Allah agiah ka awak. Buktinyo di ateh muko bumi ko labiah banyak urang nan santai daripado gelisah katiko maninggakan solat. Padohal solat tu adolah bantuak raso syukur awak ka Allah. Seakan-akan ndak sadar lai lo. Manuruik ambo iko tajadi dek ilmu agama tu samakin kamari alah samakin bakurang. Nan maingek an satu samo lain pun ndak ado.


Anak remaja di maso kini nan ndak nio dianggap katinggalan zaman, mari bali iphone 13 pro max nan baru rilis tahun 2022 patang. Hal iko karano iphone marupokan teknologi terkini dan cukuik canggih untuak ukuran handphone.Dilansir dari laman inews iphone 13 pro max mampunyoi cukuik banyak fitur nan mambuek inyo layak untuak dipunyoi. Partamo, hp iko mampunyoi processor nan sangaik kuek sahinggo performanyo sangaik maksimal. Kaduo, iphone 13 pro max mampunyoi refresh rate bisa disasuaikan sahinggo bisa mambuek baterai labiah awet. Katigo, karano processornyo nan maksimal, hp iko cocok untuak bamain game nan barek. Kaampek, iphone 13 pro max mampunyai layar nan leba. Kalimo, hp iko mampunyoi resolusi kamera nan sangaik tinggi. Terakhir, iphone 13 pro max mampunyoi fitur pangisian baterai nan canggih.


Ani marupakan seurang mahasiswa nan mamiliki kainginan untuak manyibukkan dirinyo salain berkuliah. Inyo mamiliki kawan nan mampunyai usaha cukuik maju di bidang kosmetik. Inyo pun manawarkan untuak manjadi reseller terhadap barang-barang nan kawannyo jual. Setelah malakukan karajosama tasabuik kini Ani alah mamasang produk nan akan ditawarkannyo kapado calon pembeli. Sistem reseller iko  dilakukan karano mudah dan indak mamerlukan bagitu banyak modal. Apolai nan manjadi pengusaha kosmetik iko adolah kawan Ani sahinggo inyo hanyo perlu mamfotokan dan manunjukkan lewat live produk-produk nan inyo jual. Sabagai reseller inyo harus mamperhatikan apa nan inyo jual dan apa nan pasar  inginkan. Selamo manjadi reseller sakitar 2 tahun, kini Ani alah dapek mambiayai pengeluarannyo sendiri tanpa maminta kapado urang tuanyo.
Di hari Minggu marupakan hari libur sahinggo Ani hanyo mamutuihan untuak bersantai-santai di rumah sambia mamainkan sosial madia


Gaya hiduik adolah bagian dari kabutuhan sakunder manusia yang bisa barubah tagantuang zaman atau urang untuak maubah gaya hiduiknyo. Macam-macamlah gaya hiduik urang misalnyo caro bapakaiannyo, makannyo, dan banyak hal lainnyo. Parubahan gaya hiduik yang tajadi kini dapek dirasoan dek masyarakat, tarutamo masyarakat yang di padesaan. Misal kareno dengan adonyo teknologi banyak hal nan bamanfaaik yang bisa dimanfaaik an dek urang desa nan bisa mampamudah inyo. Misal urang desa kabanyakan selalu mamakai alaik yang alami atau mamakai tanago surang. Dalam mambajak sawah bahkan urasan dapur. Indak paralu lai kini mamakai batu lado kareno alah ado blender. Oleh kareno itu pakailah blender untuak mampamudah manggiliang cabe.


Vanilla Milkshake. Minuman favorit ambo nan salalu ambo pasan kalau makan di The Premier Hotel Grand Zuri Padang. Namonyo se makanan dan minuman hotel bintang 4 pasti babeda dan labiah maha haragonyo daripado milkshake-milkshake nan ado di pedagang kaki 5 bahkan di cafe-cafe. Harago milkshake vanila ko sabalum kanai pajak jo service adolah 50 ribu. Tapi kok rasonyo yo ndak bagarah do. Baru wak caliak dari galehnyo pasti alah ketauan kalau milkshake ko pasti rasonyo samaha haragonyo. Jadi milkshakenyo tu teksturnyo kental dan padek, cuma ndak buek libak. Raso manihnyo pas, raso vanilla nyo pun baraso bana. Kalau kalian mancubo minuman ko pasti kalian akan tabayang jo Ice cream Mc flury McD. Yo batuah bana, raso milkshake ko mirip-mirip ice cream Mc Flurry McD nan alah maleleh. Lamak bana.


Biasonyo kan ambo suko minuman dingin. Pecinta minuman dingin lovers. Hujan pun hari tetap minum aia es. Tapi katiko ambo pai ka Two Stories Cafffe, salah satu caffe di Bogor, Jawa Barat jo kawan-kawan, ambo disuruah mancubo Hot Chocolate (Coklat Angek) nan jadi minuman rekomendasi cafe tu dek kawan supayo tau sensasi babeda minum coklat angek jo coklat dingin. Ditambah kecek kawan ambo nan alah pernah mancubo emang minuman ko lamak. Setelah dicubo ternyato emang batuah yang dikecek an dek kawan tadi. Lamak guys. Coklat angek ko labiah baraso raso paik dan manih coklatnyo. Ndak salah kalau iko jadi minuman rekomendasi kafe disiko.


Bagi nan suko melakukan salah satu olahraga nan ringan dan mudah dilakukan dima se, yaitu jogging, ado beberapa langkah nan paralu dilakukan. Nan pertamo harus dimulai dengan melakukan pemanasan. Otot tubuah cenderung labiah kaku katiko baru jago, sahinggo melakukan pemanasan sabalum jogging sangaik penting dan ndak buliah talewatkan. Pemanasan bisa dilakukan dengan bajalan kaki dan maangkek langan ka ateh untuak mampacapek danyuik jantuang kalian. Sambia bajalan bisa juo tarik nafas dalam-dalam dmanggunokan otot dado dan paruik. Abis tu hembuskan sacaro perlahan. Lakukan baulang kali. Setelah beberapa hal nan disabuik an sabalumnyo tadi kalian lakukan mako tubuah akan siap untuak baolahraga.


Wisata alam nan indak buliah talewat katiko malewati jalan lintas Sumatera Barat iko adolah Danau Singkarak. Danau Singkarak adolah danau talueh di Sumatera Barat nan punyo kiro-kiro 108 kilometer persegi. Talatak di Kabupaten Solok dan Tanah Datar. Danau Singkarak ko digunoan dek pemerintah untuak pambangkik listrik yang ma aianyo dialirkan manembus Bukik Barisan ka Batang Anai untuak dipakai untuak manggerakan generator PLTA Singkarak di dakek Lubuk Alung, Kabupaten Padang Pariaman. Pemandangan nan rancak ko mambuek danau singkarak dijadian sabagai salah satu tampek wisata. Tadapek banyak ikan didalamnyo takah ikan bilih,pensi,dan lain sabagainyo. Ikan bilih nan manjadi ikan khas Sumatera Barat iko banyak dicari dek urang.


Borobudur adolah salah satu candi nan paliang gadang dan terkenal di dunia, talatak di daerah Magelang, Jawa Tengah. Candi ko merupakan warisan budaya nan penting bagi Indonesia dan wajib dikujungi oleh wisatawan nan bakunjuang ka Indonesia. Di candi ko wak bisa mancaliak arsitektur dan desain nan indah, nan manggambarkan kebesaran dan kejayaan karajaan Hindu-Buddha di maso lalu. Wak bisa lo mancaliak relief dan patung nan ado di candi, nan mancaritoan kehidupan manusia, ajaran agamo, dan mitos-mitos pado zaman itu. Jadi, jan sampai tatingga untuak mangunjungi candi Borobudur salah satu warisan dunia, tampek nan menawarkan kaelokan budaya dan arsitektur nan ndak pernah liek sabalunnyo.


Babarapo partendiangan olahraga nan mangubah dunia. Partamo ado namonyo Diplomasi Ping-Pong pado tahun 1971 nan mano waktu itu tajadi partandiangan negara komunis jo negara Barat, Chinna jo Komunis, nan waktu itu adolah partamo kalinyo berhadapan langsuang dek gara-gara partandiangan ping-pong. Nan kaduo sepak bola Turki lawan Armenia. Karna adonyo isu kaduo negara ko sempat dipredisi akan manjadi partandiangan manjadi tagang, tapi tarnyato indak samo sakali. Malahan presiden parwakilan negaranyo duduak basalbalahan salamo partandiangan. Partandiangan berakhir jo kamanangan Turki dan sampai kini katagangan kaduo negara manjadi pulih. Nan katigo ado carito dari Perang Dunia 1 nan mano para tentaranyo katiko malam natal malah bamain bola dia ateh lumpua lahan paparangan dan saliang manuka kado, nan mambuek carito manis diantaro carito-carito tragis salamo Perang Dunia 1.


Sepakbola adolah olahraga paliang populer di dunia manuruik world atlas. Sepakbola mangalahkan olahraga elit seperti basket dan golf. Olahraga sepakbola manjadi olahraga paliang populer karano sepakbola bisa dimainkan di mano sajo bahkan dengan alat nan tabateh. Sepakbola bisa dimainkan di lapangan, di jalanan, bahkan di gang sampik. Salain itu bola pun bisa dibali dengan hargo nan murah. Jikok dibandiangkan dengan basket dan golf, sepakbola jaleh mambutuahkan biaya nan labiah murah untuak dimainkan. Kamudian sepakbola pun mampunyoi akses nan labiah gampang untuak ditonton. Kebanyakan pertandingan sepakbola ditayangkan di jam-jam nan masih produktif sahinggo labiah mamungkinkan untuak ditonton dibandiang basket dan golf.


Sumpit atau sumpitan adolah sanjato tradisional dari Kalimantan. Sanjato ko biasonyo digunokan dek masyarakaik untuak baburu. Selain untuak baburu sanjato ko digunoan lo untuak malawan musuah. Babeda jo sanjato tradisional daerah lain nan biasonyo caro manggunokannyo dengan manusuak an ka tubuah musuah. Kalau  sanjato tradisional asal Kalimantan ko caro manggunokannyo adolah dengan dihambuih. Walaupun caro panggunoan sanjato ko taranga cayah se di talingo dibandiang nan lain, sanjato ko ndak bisa awak anggap remeh karano sanjato ko bisa manembak musuah dari jarak jauah kurang labiah sampai 200 meter. Dengan demikian, sanjato ko bisa dikecek an mamiliki fungsi nan samo jo peluru. Bisa malumpuahkan musuah dari jauah.


Thrifting saaik iko sadang rami di kalangan anak mudo di babagai daerah. Manuruik pangartiannyo, thrifting adolah kagiatan babalanjo barang bakeh nan masih layak untuak dipakai dan digunoan baliak. Thrifting sangaik lakek di barang-barang nan babaun fashion, mulai dari pakaian, aksesoris palangkok, sepatu, tas dan lainnyo. Kagiatan thrifting disukoi karano ndak jarang urang-urang mandapekan barang bamerk nan kelasnyo tinggi jo harago murah meriah karano bakeh tadi, padahal kondisinyo masih sangaik layak dipakai. Barang-barang thrift iko biasonyo diimpor dari lua nagari. Indak hanyo untuak dipakai, banyak pulo diantaro mareka nan baburu barang bakeh tasabuik untuak dijua baliak. Samakin takenal merk barangnyo, samakin rancak kondisi barang nan dijua, mako samakin tinggi pulo harago juanyo.


Hari Sabtu minggu lalu, anin harus marelaan hari liburnyo tapakai karano anin dapek tugas kalua kota dari kantuanyo. Anin dapek tugas ka daerah Jakarta Selatan tapeknyo di daerah Simatupang. Salamo batugas Anin manginap di hotel aston. Anin manginap salamo kurang labiah 3 hari 3 malam. Anin maraso nyaman nginap di hotel aston dikaranokan kamarnyo nan nyaman, fasilitas TV nyo nan bisa manyambuang ka youtube, sampai kasuanyo nan nyaman dan ampuak. Manginap salamo 3 hari, Anin indak manyio-nyiokan fasilitas nan ado. Anin macubo kolam baranang hotelnyo di hari ka 2. Anin mamiliah baranang di pagi hari bana sabalum urang rami. Hal lain nan disuko anin dari hotel aston adolah makanan nyo nan lamak dan beragam. Mulai dari makanan Indonesia, Roti-rotian, masakan jepang, sampai ka makanan pancuci muluik nan rasonyo indak mangacewakan. Menu nan paliang di sukoi anin salamo 3 hari manginap adolah nasi gorengnyo. Anin pun manambahan Aston ko sabagai salah satu tujuang penginapannyo kalau ka Jakarta di lain waktu.


Kamera nan indak diraguan lai, hasilnyo dan kualitasnyo. Apolai kalau bukan kamera DSLR. Banyak kaunggulan dari kamera DSLR ko antaro lain labiah fleksibel panggunoannyo, hasil gambar labiah mamuaskan dan untuak kalian nan suko photografi fitur dari kamera DSLR ko cocok bana. Jadi kamera DSLR ko marupokan singkatan dari digital single lens reflex yang mamanfaaik an mekanisme pencerminan untuak manangkok objek manggunoan lensa. Kareno itu kamera DSLR ko marupokan jenis kamera yang bisa manghasilkan gambar kualitas tinggi dan biasonyo digunoan oleh para photografi profesional. Untuak bagi urang nan cinto jo photografi pakailah kamera DSLR ko. Kareno kamera DSLR ko marupokan pilihan kamera terbaik.


Bagaimanopun, kalian harus tahu bateh kakuatan tubuah surang. Katiko maraso tasasek, barhanti atau S.T.O.P jaan manggarik dalam kondisi pikiran nan kurang janiah. Barhanti, manganalisa kadaan mungkin akan bisa manyalamek an hiduik. Tarakhir, katiko kondisi tapisah dari rombongan, tasasek, ado kamungkinan manusia akan panik dan barusaho manggarik kasinan kamari untuak mancari partolongan. Namun, baiknyo kalian harus barhanti atau STOP untuak mulai marancakan kamungkinan kondisi survival untuak batahn hiduik. Salain itu dalam teknik survival S.T.O.P surang adolah akronomin dari Sit, Think, Observe, dan Plan atau dalam bahaso Indonesia duduk, berpikir, mangamati, dan merencanakan. Sit, katiko sadar tasasek, duduaklah basantai sajanak, bapikia dalam kondisi janiah. Manaruihan pargerakan dalam kondisi pikiran nan kalut akan mampagadang kamungkinan samakin panik dan bagarak sacaro sambrono.


Hari ko fani sedang kesal karano ibuk yang maaja matematika tu lamo kalua, jadilah waktu istirahat fani bakurang. Fani dita jo mesa bagageh pai ka kantin karano nak mambali mi ayam mang ujang yang alah terkenal di sakola. Mi ayam mang ujang dak pernah gagal karinyo taraso ayam nyo ndak main main banyaknyo, dapek ceker lo gaitu dan yang paling pantiang mie ayam mang ujang ko haragonyo sangek kantong pelajar alias murah bana hanyo 8 ribu sajo, 10 ribu alah dapek the es ciek. Beh alah lamak murah emang paling best. Tapi sayang mie ayam ko antri apolai fani jo kawan kawan talambek kalua, badoa se lah mie ayam nyo indak abih.


Alun bisa jalan-jalan kalua negeri ndak baa do di jakarta awak bisa lo marosan bantuak sadang di santorini cuboan se lah pai kasitu dan rasoan baa suasananyo. Cafe Dos Hermanos and Cigar namonyo tampeknyo di Jakarta Timur paduan dari warno cafe yang bernuansa putiah biru mambuek mato awak dimanjaan dan mangubek an pangana awak ka santorini. Tampek spot foto di sinan banyak bana di satiok suduik nyo ancak untuak dijadian latar foto awak yo sabana hits cafe ko. Cafe ko salain tampek nyo yang rancak makanannyo pun lamak apolai burger nyo dan minuman Amboina blue nyo cocok untuak awak jadian daftar menu yang awak cari kalau kasiko. Untuak itu bagi kalian yang nio marasoan cafe ala santorini ko pai lah kasiko dan rasoan baa suasananyo.


Timnas Indonesia bamaian sangaik buruak sapanjang gelaran Piala AFF tahun ko. Kito mungkin barhasil lolos ka semifinal, tapi kito ndak bisa manutupi kalau Timnas kito bamain jauah di bawah standar. Partandingan partamo malawan Kamboja. Di ateh karateh kito harusnyo bisa manang mudah. Namun kanyataannyo kito justru hampia kahilangan 3 poin. Kamudian kito pun gagal maraiah kamanangan manghadapi Thailand nan turun indak dengan tim terbaiknyo dan bahkan Thailand dihukum kartu merah di partandingan itu. Partandingan lawan Filipina pun samo. Kito saharusnyo bisa maraiah kamanangan dengan skor nan labiah gadang, tapi kanyataannyo kito pun susah payah manang dari mereka. Puncaknyo adolah di semifinal katiko malawan Vietnam. Parmainan timnas kito sangaik mangacewakan di duo leg patamuan. Hasilnyo kito pun gagal lolos ka final.


Patamo kali Tina mampunyoi laptop mereknyo adolah merek Acer. Wakatu mambali itu tina tahun 2005, itu pun alah bakeh juo dari amak nyo. Acer marupokan merek lima besar komputer pribadi dunia. Produk acer ado antaro lain desktop, notebook, server, penyimpanan data, layar, pheriperal dan lain-lain. Ambo masiah nio mamakai laptop dari amak ambo ko kareno desain nyo bagus dan haragonyo indak lo maha bana dari laptop yang lain. Kalau dulu ambo mancari yang ancak dan sasuai spesifikasi tapi masiah indak mangarati bana yang ma yang paliang ancak kareno samo se sabananyo. Kawan ambo banyak juo yang makai merek ko, walaupun memang dari zaman amak ambo.


Katerlibatan oalhraga ka dalam kahidupan manusia tajadi sakitar 3000 tahun nan lalu. Pado maso itu, olahraga sabagai pandukuang latihan bagi prajurit untuak pasiapan parang. Babarapo cabang olahraga bantuak lempar baliang jo lempang cakram nan marupokan adaptasi dari olahraga pado jam dahulu. Sairiang bajalnnyo wakt, olahraga mangalami pakambanggan dan mambantuak babagai macam jenis olahraga. Monumen Pharaoh nan talatak di Mesir, manunjuak an bakambangnyo olahraga pado cabang lari dipresentasikan dek Zoser barpartisipasi dalam parlombaan lari katiko festival. Olimpiade olahraga partamo kali dilaksanaan pado 776 sabalum masehi dek Yunani kuno. Katiko itu, olimpiade hanyo dapek dikuik an dek jantan Yunani sajo khususnyo nan bebas dari pabudak an. Pado tahun 1896, olimpiade modern partamo kali diadokan di Athena, Yunani dibawah kapamimpinan Pierre de Courbertin.


Nan harus dilakuan katiko bisnis bangkrut, partamo mamotong anggaran nan indak paralu. Cubolah untuak mampatimbangkan baliak pangaluaran ataupun anggaran nan indak talalu pantiang. Misalnyo dulu, untuak sakali makan di restoran mangaluan dana duo ratuih ribu sampai limo ratuih ribu. Mungkin piti sagitu indak sabarapo, tapi maso-maso sulik, jaankan pitilimo ratuih ribu bahkan piti sapuluah ribu pun tantu akan sangek bararti. Mulailah manghemat pangaluaran dan mangubah gaya iduik nan labiah sadarhano. Kaduo, Jaan gengsi untuak maminta bantuan. Rato-rato nan dulunyo kayo kamduian jatuah bangkrut, gengsi untuak maminta bantuan dalam bantuak apopun ka ruang lain lkarano masih baanggapan jiko dirinyo mampu. Katigo, Pikiaan untuak malunasi utang pa hari. Katiko barado di maso-maso sulik, mulailah untuak mambuek rancano kauangan dan mamparituangan utang-utang.


Karajo di kantua identik bana sebagai karajoan yang administratif, manajerial dan profesional yang dilakuan di sabuah perusahaan atau kantua. Kajujuran adolah kunci utamo dari kasuksesan. Kareno katiko awak indak jujua akan marusak sadoalahnyo. Kapicayoan yang tajadi dan alah ado untuak awak sakatiko manjadi kecewa kareno awak nan indak jujur. Iko juo nan manjadi panghancua awak. Untuak itu jadilah jadilah karyawan yang jujur. Kareno kajujuran sebagai pondasi bagi karyawan yang baintregitas. Sikap jujur akan malahirkan kapicayoan antaro awak jo urang lain, kareno sikap jujua manghindari raso curiga dan kekhawatiran akan marusak sabuah kapicayoan yang dibangun. Jadi awak harus manjadi urang nan jujua.


Tummy Timer adolah alat olahraga nan mudah digunoan. Caronyo ndak payah-payah. Sambia lalok-lalok se bisa awak baolahraga manggunoan alat ko. Caronyo awak tingga duduak se di ateh matras dan latak an duo kaki di ateh pedal tummy trimmer. Pungguang maarah ka balakang saketek dan perlahan tarik pacik an tummy trimmer tadi ka balakang. Buek gerakan maju mundur ka arah dado. Nan paralu diparatian posisi tubuah bagian ateh harus dalam posisi tagak. Jadi untuak manggunoan tummy trimmer ko kalian harus maaktifan otot paruik kalian. Jo otot paruik ko juo lah kalian manahan pungguang kalian dari lantai. Kalau kalian nio shit-up alat ko pasti akan mampamudah kalian.


Keris dari Jawa adolah salah satu sanjato tradisional nan dahulu dipakai dek para leluhur dan pahlawan dalam baparang melawan penjajah. Kini keris ko ndak hanyo dipakai untuak baparang se malainkan sabagai aksesoris di pakaian adat Jawa. Bahkan banyak lo nan manjadikan keris sabagai pajangan di rumahnyo. Bagi masyarakaik Jawa keris ko bukan hanyo sanjato tapi acok juo dianggap sabagai benda nan sakral dan keramat. Makonyo kadang kalau mancaliak keris ko kan agak lain auranyo karano urang Jawa pun maanggap kalau keris ko ado nilai mistis di dalamnyo. Caliak se lah dukun-dukun pasti banyak nan manggunokan keris sabagai salah satu propertinyo.


Duo hari nan lalu ambo pai jalan-jalan ka kota tuo. Ambo jalan-jalan dari pagi sampai sore. Karano lah panek seharian jalan-jalan, ambo singgah ka salah satu restoran capek saji nan sangaik terkenal di dunia. Restoran capek saji itu adolah McDonalds. McDonalds manjua macam-macam makanan capek saji. Salah satu menu nan ambo pasan adolah es krim McFlurry dan ayam goreang padeh. Es krim McFlurry nan ambo pasan marupokan menu nan banyak dipasan sabagai makanan panutuik. Rasonyo nan manih dan ditambah babagi macam toping mambuek menu iko jadi disukoi banyak urang. Samantaro ayam goreang padeh adolah menu paliang laku di McDonalds. Rasonyo nan padeh ditambah krispi dari kulik ayam mambuek makanan iko sangaik taraso lamak di lidah.


Adiak Roni kini alah kelas 6 SD. Salain sakola, tiok sore inyo pai mangaji ka musajik dakek rumahnyo. Karno inyo alah kelas 6 SD, adiak Roni akan di khataman ngajinyo. Adiak Roni nio bana jadi juaro di khatam Al Quran ko. Jadi inyo baraja mangaji tilawah nan bairama jo Roni nan alah pernah jadi juaro waktu khatam Al Quran 3 tahun lalu. Roni mandukuang bana niek adiaknyo. Satiok hari Roni mangaja ngaji adiaknyo salamo 2 minggu. Di hari khatam Al Quran adiak Roni berhasil mambaco tilawah dengan rancaknyo, dan akhirnyo mandapek juaro 2 khatam Al Quran. Walaupun ndak jadi juaro 1, adiak Roni tatap sanang dan Roni tatap bangga jo adiaknyo.


Kalau nio bali TV jan TV LCD. Ketinggalan jaman. Bali TV mode terbaru lai. Kalau ndak smart TV, android TV, atau nan terbaru kini ado lo namonyo google TV. Bia kalian bisa akses youtube, we tv, prime video, dan netflix hanyo dari TV kalian. Jadi manonton labiah sero karano layarnyo labiah gadang dari pado layar hp. Selain itu, jan bali TV nan kualitas gambarnyo masih HD. Kini kualitas gambar TV urang alah 4k atau 8k. Dek sangkiang janiah gambarnyo pori-pori artis dalam TV tu bisa nampak dek awak. Mantap bana pokoknyo. Sarancaknyo kok kalian emang ado kepeang balabiah ndak ado salahnyo mambali barang nan agak badaso karano kan ka dipakai lamo.


Alah 2 tahun Lisa manjalani kehidupan barumah tangga jo Andi. saat manjalani kehidupan pernikahan iko inyo acok bana mandapek perlakuan elok dari suaminyo. dima inyo acok bana dimanjakan takah mambantu pakerjaan rumah, mamberikan hadiah, dan lain sabagainyo.  lisa maraso sangek sanang katiko manjalani kehidupan pernikahan jo Andi  sampai inyo marasokan masalah nan tajadi padanyo  akhir-akhir iko.  dima perhatian nan diberikan indak samo lai jo apa nan inyo lakukan katiko awal pernikahan.  saat iko andi acok bana mangacuhkannyo katiko barbicaro dan jugo indak mangingat sarato merayakan hari spesial takah anniversary maupun pulang tahun  Lisa. Namun jo cepat mereka mamutuskan untuak bardiskusi karano alah renggangnyo hubungannyo. mananyakan bagaimano permasalahan Andi sahinggo inyo acok bana mangabaikan lisa  dan satalah  4 jam mancurahkan perasoan salamo iko dirasokan akhianyo permasalahan antara kaduo sajoli itu alah salesai.


Dikehidupan perkampungan banyak urang nan baralih untuak mambali aia minum galon isi ulang dibanding manjapuik aia di mato aia untuak minum. Biasonyo mato aia ado di tampek-tampek perkampungan nan masih asri. Tapi faktanya kini banyak urang kampung nan labiah pilih bali aia minum di tampak isi ulang dek alasan lebih praktis jo efisien waktu. Untuak dapek maminum aia nan barasa dari sumber mato aia iko harus dirabuih talabiah dahulu untuak mambunuh bakteri. Sedangkan aia isi ulang menggunoan UV filter untuak manghilangan kontaminan babahayo takah Giardia Lamblia. Kaduo proses nan dilakuan untuak menyariang aia berasiah untuak diminum alum tantu dapek tabebas seratuih persen dari bakteri, banyak komponen nan harus diparhatian contohnyo sumber aia, keadaan tanah, proses penyaringan samo lingkungan sekitar.


Pagi ko ambo nio sarapan dengan ketoprak soalnyo itu makanan yang ambo suko bana ndeh rasonyo tu lamak ditambah jo talua dadar. Ketoprak ko kadang indak pagi se ambo makan pernah lo malam tapi kini ambo nio sarapan jo ketoprak bialah agak barek saketek indak makanan ringan namonyo tapi lamak kalau makan ketoprak pasti abih jarang yang basiso lain hal kalau pagi makan bubua ndak kan abih gai do. Ambo pai untuak mambali ketoprak tu batamu lo jo kawan ambo maota lah dulu kami sambia manunggu makanan tu siap, selang bara minik alah siap pesanan kami pai kami lai, jadi pagi ko ambo makan ketoprak se.


Katiko ambo baru marantau ka Depok banyak bana makanan nan ndak sasuai di lidah. Tarutamo bareh pulennyo. Pernah dibuek an dek urang tuo kawan nasi goreng di rumahnyo tetap se rasonyo ndak cocok. Salain barehnyo nan lengket dan raso katan, bumbunyo ndak lo taraso, raso nasi baagiah kecap se. Tapi ba a lai, dek awak sagan jo kawan ko tu akhirnyo bamakan juo. Pas ditanyo lai lamak apo ndak tetap bakecekan lamak. Padohal dalam hati ba a lah caro maabihan katan goreng ko. Bisuak ambo minta kiriman se jo amak bareh dari kampuang lai, kok ndak takajuik amak pas ambo pulang lah tingga tulang.


Parahu klotok marupokan transportasi yang bisa awak jumpai di banjarmasin. Manuruik urang nan pai ka banjarmasin awak bisa memakai parahu ko katiko nio manyusuri sungai martapura. Awak yang naiak kapal ko bisa pai ka pasa tarapung di Lok Baintan yang iconic. Parahu klotok ko biasonyo digunoan untuak malayani wisatawan yang nio wisata aia. Selain manjadi kendaraan wisata, parahu klotok ko biaso juo digunoan untuak mangalilingi desa-desa yang hanya bisa dilalui manggunoan parahu se. Harago yang bisa awak agiah untuak ciek urang itu 10 ribu. Waktu naiak parahu ko awak bisa juo menikmati pamandangan dan mairuik udaro segar, jadi pas bana kalau manuruik wisatawan tampek ko harus dicubo waktu ka banjarmasin.